open-index/open-wikipedia-markdown huggingface dataset:
నడింపల్లి వెంకట లక్ష్మీనరసింహారావు

**నడింపల్లి వెంకట లక్ష్మీనరసింహరావు,** (1890 జనవరి 1- 1978 జనవరి 16) (తరచుగా ఎన్.వి.ఎల్.  అని అంటారు) గుంటూరు ప్రాంత ప్రజలు ప్రముఖంగా "గుంటూరు కేసరి" అని పిలిచే మరొకపేరు ఉంది. "ఆంధ్ర కేసరి" టంగుటూరి ప్రకాశం పంతులుతో కలిసి పనిచేసిన భారతీయ స్వాతంత్ర్య సమరయోధుడు. 1953లో అతను ఆంధ్రప్రదేశ్ శాసనసభకు తాత్కాలిక స్పీకర్‌గా పనిచేశాడు.
## ప్రారంభ జీవితం, విద్య
అతను 1890 జనవరి 1న గుంటూరులో రామయ్య లక్ష్మమ్మ దంపతులకు జన్మించాడు. ఆంధ్ర క్రిస్టియన్ కళాశాల, గుంటూరు నుండి పట్టభద్రుడైన తరువాత తన చిన్ననాటి స్నేహితుడు ఆంధ్రరత్న దుగ్గిరాల గోపాలకృష్ణయ్యతో ఇంగ్లాండ్ వెళ్లాడు. అక్కడ ఎడిన్‌ బర్గ్‌ యూనివర్సిటీలో తన ఎంఎ., హానర్స్ (ఆర్థికశాస్రం) బారిష్టర్ లో అధ్యయనం పూర్తిచేసాడు. అప్పుడు అతడిని లింకన్స్ ఇన్‌లోని బార్‌కి పిలిచారు.  

## జీవిత గమనం
1915లో, అతను మద్రాస్ హైకోర్టులో చేరాడు.అక్కడ ఆంధ్రకేసరి టంగుటూరి ప్రకాశం పంతులు కార్యాలయంలో జూనియర్‌గా చేరాడు. బ్రిటిష్ కలెక్టర్ ఆదేశాలను ధిక్కరించి మోతీలాల్ నెహ్రూ నేతృత్వంలోని కమిటీకి స్వాగత ప్రసంగం చేసిన తరువాత, మోతీలాల్ నెహ్రూ చేత, గుంటూరు పురపాలక సంఘం ఛైర్మన్‌గా నామినేట్ చేయబడ్డాడు.1922లో, ఎన్‌విఎల్ నరసింహారావు బ్రిటిష్ పాలనలో గుంటూరు పురపాలకసంఘం భవనంపై భారత జాతీయపతాకం ఎగురవేసిన మొదటి వ్యక్తిగా గణతికెక్కాడు. 

## కోస్తాంధ్ర ఉప్పుసత్యాగ్రహం
1930లో మహాత్మాగాంధీ నేతృత్వంలో కోస్తాంధ్రాలో జరిగిన ఉప్పుసత్యాగ్రహం చురుకుగా పాల్గొన్నాడు. మునిసిపాలిటీ ఛైర్మన్‌గా అతను ఉద్యోగులందరినీ ఉప్పు సత్యాగ్రహంలో స్వచ్ఛందంగా పాల్గొనటానికి ప్రొత్సహించాడు.

## ఆంధ్ర శాసనసభ
1953లో, ఆంధ్రప్రదేశ్ రాష్ట్రం ఏర్పడినతర్వాత, కర్నూలు రాజధానిగా ఉన్నప్పుడు,అతను కొత్తగా ఏర్పడిన ఆంధ్రప్రదేశ్ శాసనసభకు ప్రొటెం స్పీకరుగా నియమితులయ్యాడు.

## సేవలు
మద్రాసులో ఉండగా అనిబిసెంట్  హోమ్ రూల్ ఉద్యమం లో  పాల్గొన్నారు.  కార్మికులను కలపడానికి  నియోఫేబియన్ సొసైటీ ని స్థాపించారు .1923  సంవత్సరంలో మోతీలాల్ నెహ్రూ గుంటూరు పట్టణం సందర్శించినప్పుడు స్వాగతం  ఇవ్వ రాదని   అల్లూరి సీతారామరాజు చంపించిన  అప్పటి కలెక్టర్ రూథర్ ఫర్డ్    వీటో  జారీ చేయడం జరిగింది. అప్పటి మునిసిపల్ చైర్మన్ , ఉప చైర్మన్ ఈ ఆదేశమునకు భయపడి స్వాగతం ఇవ్వలేదు.  అయితే నడింపల్లి మోతిలాల్ నెహ్రూ కు స్వాగతం పలికాడు .  దీనితో మోతిలాల్, నడింపల్లి ధైర్యానికి మెచ్చుకొని, నడింపల్లి ని  మునిసిపల్ చైర్మన్ గా నియమిస్తానని ప్రజల సమక్షంలో అడుగగా అందరూ ఈ ప్రతిపాదనకు అంగీకరించారు. మునిసిపల్ చైర్మన్ గా స్వాతంత్రం రాకముందు  11 సంవత్సరాలు,  వచ్చిన తర్వాత రెండు నెలలు పట్టణానికి  ఎన్నో సేవలను అందించాడు .  ఆయన హయాంలోనే గాంధీ పార్క్ నిర్మాణం జరిగింది.  ప్రజలతో జీవితాంతం కలిసి ఉన్న నడింపల్లి  16 జనవరి  1978 సంవత్సరంలో మరణించాడు.  

## మూలాలు


## వెలుపలి లంకెలు
వర్గం:1978 మరణాలు
వర్గం:1890 జననాలు
వర్గం:స్వాతంత్ర్య సమర యోధులు
వర్గం:గుంటూరు జిల్లా వ్యక్తులు
వర్గం:న్యాయవాదులు
ఖుంటీ

ఖుంటీ జార్ఖండ్ రాష్ట్రం, ఖుంటీ జిల్లా లోని పట్టణం, ఈ జిల్లా ముఖ్యపట్టణం. ఇది దక్షిణ ఛోటానాగ్‌పూర్ డివిజన్‌లో ఉంది. 2007 సెప్టెంబరు 12 న రాంచీ జిల్లా నుండి వేరు చేసి ఖుంటి జిల్లాను ఏర్పాటు చేసారు. ఇది చారిత్రికంగా బిర్సా ఉద్యమ కార్యకలాపాలకు కేంద్రంగా ఉండేది. 2011 నాటికి, ఖుంటీ జిల్లా లోహార్దాగా తర్వాత జార్ఖండ్‌లో రెండవ అతి తక్కువ జనాభా కలిగిన జిల్లా. ఈ జిల్లా రెడ్ కారిడార్‌లో భాగం.

#

## శీతోష్ణస్థితి
ఖుంటీలో ఉష్ణమండల వర్షారణ్యం శీతోష్ణస్థితి ఉంటుంది. జూలై నుండి సెప్టెంబరు వరకు అత్యధిక వర్షపాతం జరుగుతుంది. ఇది మొత్తం వర్షపాతంలో 90% కంటే ఎక్కువ.

## జనాభా
2001 జనగణన ప్రకారం, ఖుంటీ జనాభా 29,271. జనాభాలో పురుషులు 52%, మహిళలు 48% ఉన్నారు. ఖుంటీ సగటు అక్షరాస్యత రేటు 69%. ఇది జాతీయ సగటు 59.5%కంటే ఎక్కువ: పురుషుల అక్షరాస్యత 75%, స్త్రీల అక్షరాస్యత 61%. ఖుంటీ జనాభాలో 15% మంది 6 సంవత్సరాల కంటే తక్కువ వయస్సు గలవారు.

## రవాణా

### గాలి ద్వారా
రాంచీలోని బిర్సా ముండా విమానాశ్రయం సమీప విమానాశ్రయం. ఇది దాదాపు ఖుంటీ నుండి 33 కి.మీ.

### రైలు ద్వారా
ఖుంటీలో రైల్వే స్టేషన్ లేదు. సమీప స్టేషన్ హటియా రైల్వే స్టేషను. బస్సు లేదా టాక్సీల ద్వారా హటియా రైల్వే స్టేషన్, రాంచీ రైల్వే స్టేషన్ చేరుకోవచ్చు

## మూలాలు


వర్గం:Coordinates on Wikidata
వర్గం:జార్ఖండ్ నగరాలు పట్టణాలు
అక్కిరాజు వాసుదేవరావు

**అక్కిరాజు వాసుదేవరావు**, తెలంగాణ రాష్ట్రానికి చెందిన రాజకీయ నాయకుడు, రాష్ట్ర మాజీ మంత్రి. భారత జాతీయ కాంగ్రెస్ పార్టీ తరపున మూడుసార్లు శాసనసభ్యుడిగా ఎన్నికైన వాసుదేవరావు ఉమ్మడి ఆంధ్రప్రదేశ్ రాష్ట్రంలో కాసు బ్రహ్మానందరెడ్డి, పీవీ నర్సింహా రావుల మంత్రివర్గంలో మంత్రిగా పనిచేశాడు.

## జననం, విద్య
వాసుదేవరావు 1926, జూలై 10న తెలంగాణ రాష్ట్రం, సూర్యాపేట జిల్లా, హుజూర్‌నగర్‌ నియోజకవర్గ పరిధిలో ఉన్న మేళ్లచెర్వు శివారు వెంకట్రాపపురం గ్రామంలోని భూస్వామ్య కుటుంబంలో జన్మించాడు. కృష్ణా జిల్లాలో ఎస్‌ఎస్‌ఎల్‌సీ వరకు చదవి అంగ్లంలో మంచి పట్టు సాధించాడు.

## రాజకీయ జీవితం
భారత జాతీయ కాంగ్రెస్ పార్టీలో చేరిన వాసుదేవరావు కీలకనేతగా ఎదిగాడు. 1962లో జరిగిన ఎన్నికల్లో కాంగ్రెస్ పార్టీ తరపున హుజూర్‌నగర్‌ నియోజకవర్గం నుండి పోటిచేసి భారత కమ్యూనిస్టు పార్టీ అభ్యర్థి దొడ్డా నర్సయ్య పై 2,833 ఓట్ల మెజారిటీతో గెలుపొంది, కాసు బ్రహ్మానందరెడ్డి మంత్రివర్గంలో సమాచార శాఖ మంత్రిగా పనిచేశాడు. హైద్రాబాద్‌లో అన్నపూర్ణ, రామకృష్ణ స్టూడియోలకు అనుమతులిచ్చాడు.1967లో జరిగిన ఎన్నికల్లో తిరిగి కాంగ్రెస్ అభ్యర్థిగా అదే నియోజకవర్గం నుండి రెండోసారి పోటిచేసి దొడ్డ నర్సయ్యపై 2,888 ఓట్ల మెజారిటీతో గెలుపొంది, పీవీ నర్సింహారావు మంత్రివర్గంలో చిన్న నీటిపారుదల శాఖ మంత్రిగా పనిచేశాడు. 1972లో జరిగిన ఎన్నికల్లో స్వతంత్ర అభ్యర్థి కీసర జితేందర్‌రెడ్డి చేతిలో 14,308 ఓట్ల తేడాతో ఓడిపోయాడు. కాంగ్రెస్ పార్టీని వీడి జనతా పార్టీలో చేరాడు.

1977లో కోదాడ శాసనసభ నియోజకవర్గం ఏర్పడిన తరువాత 1978లో జనతాపార్టీ అభ్యర్థిగా పోటీచేసి కాంగ్రెస్ఐ అభ్యర్థి కె. లక్ష్మణ్‌రాజుపై 3,695 ఓట్ల మజారిటీతో గెలుపొందాడు. ఆ సమయంలో కాంగ్రెస్‌పార్టీ అధికారంలోకి వచ్చిన నేపథ్యంలో కొంతకాలం తర్వాత మళ్ళీ కాంగ్రెస్‌ పార్టీలోకి వెళ్లాడు. 1983 తరువాత స్వచ్ఛందంగా రాజకీయాల నుంచి తప్పుకున్నాడు. అయుతే, కాంగ్రెస్‌పార్టీ నుండి టికెట్‌ ఇచ్చినప్పటికీ దానిని తన శిష్యుడైన చింతా చంద్రారెడ్డికి ఇప్పించాడు. ఆ సమయంలో కోదాడ ఎన్నికల బహిరంగ సభకు వచ్చిన మాజీ ప్రధాని, కాంగ్రెస్‌ జాతీయ అధ్యక్షురాలు ఇందిరాగాంధీ బహిరంగ వేదిక పైనుంచే వాసుదేవరావు నిర్ణయాన్ని అభినందించింది. తరువాత ఆప్కాబ్‌ చైర్మన్, ఖాధీ భాగ్యనగర సమితి చైర్మన్‌ పనిచేశాడు.

ఆంగ్లంలో మంచి పట్టున్న వాసుదేవరావుకు జాతీయ స్థాయిలో కూడా మంచి గుర్తింపు వచ్చింది. జాతీయ నాయకులు రాష్ట్రానికి వచ్చినపుడు వారి ప్రసంగాలను తర్జుమా చేసేవాడు. 

## సేవలు
కోదాడలోని బాలుర ఉన్నత పాఠశాలలో ఆర్ట్స్అండ్‌ సైన్స్‌ విభాగంతో డిగ్రీ కళాశాలను ప్రారంభించి, తన బంధువులైన కొండపల్లి రాఘవమ్మ రంగారవు నుంచి 60ఎకరాల భూమిని విరాళంగా సేకరించి 1970లో డిగ్రీ కళాశాలను ఏర్పాటు చేశాడు. నియోజకవర్గ పరిధిలో వంద గ్రామాలకు ఒకేసారి విద్యుత్‌ సౌకర్యం కల్పించాడు. పంచాయతీరాజ్, రోడ్లు భవనాల శాఖ ద్వారా హుజూర్‌నగర్, కోదాడ రెండు నియోజక వర్గాలకు సంబంధించిన అనేక గ్రామాలను కలుపుతూ రోడ్లు వేయించాడు, వైద్య సదుపాయాలు కల్పించాడు. పీవీ నర్సింహారావు మంత్రి వర్గంలో చిన్న నీటిపారుదల శాఖ మంత్రిగా పనిచేసిన సమయంలో నాగార్జునసాగర్‌ ప్రాజెక్టు పూర్తయిన తర్వాత హుజూర్‌నగర్, కోదాడ ప్రాంతాలకు సాగర్‌నీటిని తీసుకొచ్చేందుకు చేసిన కృషిచేశాడు.

## మూలాలు

వర్గం:1926 జననాలు
వర్గం:భారత జాతీయ కాంగ్రెస్ నాయకులు
వర్గం:ఆంధ్రప్రదేశ్ శాసన సభ్యులు (1962)
వర్గం:ఆంధ్రప్రదేశ్ శాసన సభ్యులు (1967)
వర్గం:ఆంధ్రప్రదేశ్ శాసన సభ్యులు (1978)
వర్గం:సూర్యాపేట జిల్లా రాజకీయ నాయకులు
వర్గం:సూర్యాపేట జిల్లా వ్యక్తులు
వర్గం:సూర్యాపేట జిల్లా నుండి ఎన్నికైన ఆంధ్రప్రదేశ్ శాసన సభ్యులు
జలగం ప్రసాదరావు

**జలగం ప్రసాదరావు,** తెలంగాణ రాష్ట్రానికి చెందిన రాజకీయ నాయకుడు, ఉమ్మడి ఆంధ్రప్రదేశ్ రాష్ట్ర మాజీ మంత్రి. భారత జాతీయ కాంగ్రెస్ పార్టీ తరపున సత్తుపల్లి శాసనసభ నియోజకవర్గం నుండి 1983, 1989లలో జరిగిన ఎన్నికల్లో ఆంధ్రప్రదేశ్ రాష్ట్ర శాసనసభకు ఎన్నికయ్యాడు, పంచాయత్ రాజ్ మంత్రిగా పనిచేశాడు. ఉమ్మడి ఆంధ్రప్రదేశ్ మాజీ ముఖ్యమంత్రి జలగం వెంగళరావు పెద్ద కుమారుడు.

## జననం
ఉమ్మడి ఆంధ్రప్రదేశ్ 5వ ముఖ్యమంత్రి జలగం వెంగళరావు దంపతులకు ఖమ్మంలో ప్రసాదరావు జన్మించాడు.

## రాజకీయ జీవితం
కాంగ్రెస్ పార్టీతో తన రాజకీయ జీవితాన్ని ప్రారంభించిన ప్రసాదరావు తన తండ్రి ప్రాతినిధ్యం వహించిన సత్తుపల్లి నియోజకవర్గం నుండి రెండుసార్లు ఆంధ్రప్రదేశ్ శాసనసభకు ఎన్నికయ్యాడు. 1983లో జరిగిన ఎన్నికల్లో 6216 ఓట్లు, 1989లో జరిగిన ఎన్నికల్లో 6429 ఓట్ల మేజారిటీతో తుమ్మల నాగేశ్వరరావుపై గెలుపొందాడు. నేదురుమల్లి జనార్ధనరెడ్డి మంత్రివర్గంలో చిన్న తరహా పరిశ్రమలు, పంచాయత్ రాజ్ మంత్రిగా పనిచేశాడు. 1994లో జరిగిన ఎన్నికల్లో తుమ్మల నాగేశ్వరరావు చేతిలో 7594 ఓట్ల తేడాతో ఓడిపోయాడు.

1999 సాధారణ ఎన్నికల్లో ఖమ్మం ఎంపీగా పోటీ చేసేందుకు దరఖాస్తు చేసుకున్న ప్రసాదరావుకు కాంగ్రెస్‌ అధిష్టానం టికెట్ ఇవ్వకుండా ఖమ్మం కాంగ్రెస్‌ పార్టీ ఎంపీ అభ్యర్థిగా గారపాటి రేణుకాచౌదరి, సత్తుపల్లి అసెంబ్లీ అభ్యర్థిగా పొంగులేటి సుధాకర్‌రెడ్డిలను ప్రకటించింది. సుధాకర్‌రెడ్డికి వ్యతిరేకంగా పనిచేశాడనే కారణంతో పార్టీ వ్యవహారాల నుంచి ఆరేళ్ళపాటు బహిష్కరణకు గురయ్యాడు. 2018, నవంబరులో ఆ సస్పెన్షన్‌ను ఎత్తివేస్తున్నట్లు కాంగ్రెస్‌ ప్రకటించింది. కానీ, 2018 నవంబరు 3న టిఆర్‌ఎస్‌ పార్టీలో చేరాడు.

## మూలాలు


## బయటి లింకులు
# ఆంధ్రప్రదేశ్ కేబినెట్ మంత్రుల సమాచారం 

వర్గం:జీవిస్తున్న ప్రజలు
వర్గం:ఖమ్మం జిల్లా వ్యక్తులు
వర్గం:ఖమ్మం జిల్లా రాజకీయ నాయకులు
వర్గం:ఖమ్మం జిల్లాకు చెందిన ఆంధ్రప్రదేశ్ రాష్ట్ర మంత్రులు
వర్గం:ఖమ్మం జిల్లా నుండి ఎన్నికైన ఆంధ్రప్రదేశ్ శాసన సభ్యులు
వర్గం:ఆంధ్రప్రదేశ్ శాసన సభ్యులు (1983)
వర్గం:ఆంధ్రప్రదేశ్ శాసన సభ్యులు (1989)
బిందేశ్వరి దూబే

**బిందేశ్వరి దూబే** ( 1921 జనవరి 14 -  1993 జనవరి 20) బీహార్ ముఖ్యమంత్రిగా పనిచేసినస్వాతంత్ర్య సమరయోధుడు, రాజకీయవేత్త.
## జననం
బీహార్‌ రాష్ట్రం, భోజ్‌పూర్‌లోని మహువాన్ గ్రామంలోని ఒక వ్యవసాయ కుటుంబంలో జన్మించిన నలుగురు కుమారులలో బిందేశ్వరి దూబే రెండవవాడు. అతని తండ్రి శివ నరేష్ దూబే.
## ముఖ్య సంఘటనలు
బీహార్‌లో భాగంగా ఉన్న చోటనాగ్‌పూర్ ప్రాంతంలో భారతీయ కొల్లేరీల  జాతీయీకరణలో  దూబే పాల్గొన్నాడు.  రాజీవ్ గాంధీ కేబినెట్‌లో కేంద్ర మంత్రిమండలిలో చట్టం, న్యాయం, కార్మిక శాఖలను అతను నిర్వహించాడు.  అంతకు ముందు, అతను విద్య, రవాణా, ఆరోగ్య మంత్రిగా రాష్ట్ర స్థాయిలో కార్యకలాపాలు నిర్వహించాడు.  అతను 1980, 1984 మధ్య ఏడవ లోక్‌సభ సభ్యుడు గా నియమితుడయ్యాడు, బీహార్‌లోని గిరిదిహ్ నియోజకవర్గానికి ప్రాతినిధ్యం వహించాడు.  అతను 1988 నుండి మరణించే వరకు రాజ్యసభ సభ్యుడుగా ఉన్నాడు.  అంతకు ముందు అతను 1952–57, 1962-77, 1985–88 మధ్య బీహార్ శాసనసభ సభ్యుడిగా ఉన్నాడు. అతను బీహార్ కాంగ్రెస్ కమిటీ అధ్యక్షుడిగానే కాకుండా జాతీయ ఐఎన్‌టియుసి రాష్ట్ర అధ్యక్షులుగా కూడా వ్యవహరించాడు.

## క్విట్ ఇండియా ఉద్యమం
1942 లో క్విట్ ఇండియా ఉద్యమంలో చేరడానికి దుబే తన ఇంజనీరింగ్ చదువును విడిచిపెట్టాడు
## ముఖ్యమంత్రి
1985 మార్చి 12  నుండి  1988 ఫిబ్రవరి 13 మధ్య కాలంలో దూబే బీహార్ కు ముఖ్యమంత్రిగా వ్యవహరించాడు. 1988 వరకు ఆ పదవిలో ఉన్నాడు. ఏదేమైనా, అతని ముఖ్యమంత్రి పదవి వివాదాస్పదమైంది. దీనిపై మారణహోమం, అవినీతి ఆరోపణలు ఉన్నాయి. వీటిని ఎదురుకోడానికి అతను 'ఆపరేషన్ సిద్ధార్థ', 'మాఫియా ట్రయల్' లను ప్రారంభించాడు.
## మూలాలు

వర్గం:బీహార్
వర్గం:స్వాతంత్ర్య సమర యోధులు
వర్గం:బీహార్ ముఖ్యమంత్రులు
ఆచార్య దేవవ్రత్

**ఆచార్య దేవవ్రత్,** (జననం: 1959 జనవరి 18) భారతదేశానికి చెందిన విద్యావేత్త, 2019 జూలై  22 నుండి గుజరాత్ గవర్నర్‌గా బాధ్యతలు నిర్వహిస్తున్నాడు. హిమాచల్ ప్రదేశ్ 18వ గవర్నరుగా  2015 ఆగస్టు 12 నుండి 2019 జులై 21 వరకు పనిచేసాడు. ఇతను ఒక ఆర్య సమాజ్ *ప్రచారక్, అంతకు పూర్వం* హర్యానా రాష్ట్రం కురుక్షేత్రలో ఒక గురుకుల  పాఠశాలకు ప్రిన్సిపాల్‌గా పనిచేశాడు. గుజరాత్ రాష్ట్రంలోని పలు విశ్వవిద్యాలయాలకు ఛాన్సలర్ గా ఉన్నాడు.

దేవవ్రత్ 1984 లో పంజాబ్ విశ్వవిద్యాలయం నుండి హిందీలో పోస్ట్ గ్రాడ్యుయేషన్ పట్టా పొందాడు. వాతావరణ కాలుష్య నివారణపై విస్తృత కార్యచరణ నిర్వహిస్తున్నాడు. ఐరోపా అగ్నేసియా దేశాలలో  భారతీయ సంస్కృతి ప్రచార కర్తగా కార్యక్రమాలు నిర్వహించాడు.
## ఇవి కూడా చూడండి

* ఆర్య సమాజాలు

## మూలాలు

## బాహ్య లింకులు

* గవర్నరు పరిచయ పేజీ 

వర్గం:హిమాచల్ ప్రదేశ్ గవర్నర్లు
వర్గం:జీవిస్తున్న ప్రజలు
వర్గం:1959 జననాలు
వర్గం:గుజరాత్ గవర్నర్లు
హరిహర్ సింగ్

**హరిహర్ సింగ్** (1925-1994) ఒక భారతీయ రాజకీయ నాయకుడు, బీహార్ మాజీ ముఖ్యమంత్రి. 1969లో బీహార్ ముఖ్యమంత్రిగా భోలా పాశ్వాన్ శాస్త్రి తరువాత ఆయన బాధ్యతలు స్వీకరించారు. ముఖ్యమంత్రిగా హరిహర్ సింగ్ పదవీకాలం కేవలం కొన్ని నెలలు మాత్రమే కొనసాగింది .

## ప్రారంభ జీవితం
హరిహర్ సింగ్ బ్రిటిష్ ఇండియాలోని బీహార్ లోని బక్సర్ లోని చౌగైన్ అనే చిన్న గ్రామంలో ఉన్నత కులానికి చెందిన రాజ్ పుత్ కుటుంబంలో జన్మించాడు.

## రచనలు
భోజ్ పురి కవి కూడా అయిన ఆయన జాతీయవాద భావాలతో నిండిన అనేక దేశభక్తి గల భోజ్ పురి కవితలను రచించి భారత స్వాతంత్ర్యోద్యమంలో పాల్గొన్నాడు. 
## మూలాలు


వర్గం:బీహార్ ముఖ్యమంత్రులు
వర్గం:1994 మరణాలు
వర్గం:1925 జననాలు
వర్గం:భారత స్వాతంత్ర్య సమర యోధులు
వర్గం:రాజకీయ నాయకులు
డిమాండు

ఆర్థిక శాస్త్రం లో డిమాండ్ అంటే, ఒక నిర్ణీత కాలవ్యవధిలో, వినియోగదారులు ఏదైనా వస్తువుల మీద ఆసక్తి కలిగి ఉండి, వివిధ ధరల శ్రేణిలో వాటిని ఎంత పరిమాణంలో కొనగలరు అని వివరించేది. ఈ డిమాండ్ ఆధారంగానే ఒక వస్తువు యొక్క ధర నిర్ణయించడం జరుగుతుంది. ధర, పరిమాణం, డిమాండు మధ్య సంబంధాన్నే *డిమాండ్ కర్వ్* అని వ్యవహరిస్తారు. ఒక వస్తువు డిమాండు దాని ఆవశ్యకత, ధర, నాణ్యత, అనుకూలత, అందుబాటులో ఉన్న ప్రత్యామ్నాయాలు, కొనుగోలు దార్ల ఆదాయం, అభిరుచులు, ఇంకా చాలా కారణాల మీద ఆధారపడి ఉంటుంది.

## ప్రభావితం చేసే కారణాలు
ఒక వినియోగదారుడు వస్తువును కొనాలనే కోరిక కలగాలంటే అనేక కారణాలు ఉంటాయి. ఇందులో సర్వసాధారణమైనవి కొన్ని.

;వస్తువు ధర: 
డిమాండుతో ప్రధానంగా వస్తువుల ధర, ఆ ధరల్లో అవి అమ్ముడు పోయే పరిమాణం మధ్య సంబంధం మీద ఆధారపడి ఉంటుంది. ధరలు ఎక్కువయ్యే కొద్దీ ఆ వస్తువల కోసం డిమాండు తగ్గుతుంది. 
;సంబంధిత వస్తువుల ధర:
అసలు వస్తువుతో ప్రత్యక్ష సంబంధం ఉన్న ఇతర వస్తువుల ధరలను బట్టి వాటి డిమాండులో హెచ్చు తగ్గులు ఉంటాయి. ఉదాహరణకు వాహనాలు, ఇంధనం ప్రత్యక్ష సంబంధం ఉన్న వస్తువులు. ఇంధనం ధర పెరిగితే వాహన డిమాండు తగ్గే అవకాశం ఉంది.
;వ్యక్తిగత ఆదాయం
సాధారణంగా పన్నులు, అన్నీ పోను ప్రజలకు ఎంత ఆదాయం ఉంటే వారికి అంత కొనుగోలు శక్తి ఉంటుంది. అప్పుడే వస్తువులకు డిమాండు ఉంటుంది.
;అభిరుచులు
ఏదైనా వస్తువులు సొంతం చేసుకోవాలన్న కోరిక ప్రజల్లో పెరిగేకొద్దీ వాటి డిమాండు పెరుగుతుంది. అయితే ఈ కోరికకూ, డిమాండుకో వ్యత్యాసం ఉంది. ఒక వస్తువు అంతర్గత విలువను బట్టి దాన్ని స్వంతం చేసుకుంటే బాగుండుననుకోవడం కోరిక. ఆ ఆలోచనను ఆచరణలో పెట్టి నిజంగా కొనాలనుకోవడం డిమాండు.
;జనాభా
జనాభా పెరిగితే డిమాండు కూడా దానంతట అదే పెరుగుతుంది

## మూలాలు

వర్గం:ఆర్థిక శాస్త్రము
మఖన్‌లాల్ చతుర్వేది

**పండిట్ మఖన్‌లాల్ చతుర్వేదిని** (1889 ఏప్రిల్ 4-1968 జనవరి 30) **పండిట్ జీ** అని కూడా పిలుస్తారు. ఇతను ఒక భారతీయ కవి, రచయిత, వ్యాసకర్త , నాటక రచయిత, జర్నలిస్ట్ . భారతదేశ స్వాతంత్ర్యం కోసం జాతీయ పోరాటంలో పాల్గొన్నందుకు ఛాయావాద్‌కు అతను చేసిన హిందీ సాహిత్యం నియో-రొమాంటిసిజం ఉద్యమం కృషికి ప్రత్యేకంగా గుర్తుండిపోయాడు. 1955లో *హిమ్ తారిణిగిని చేసినందుకు* గాను అతనికి హిందీలో మొదటి కేంద్ర సాహిత్య అకాడమీఅవార్డు లభించింది. భారతప్రభుత్వం అతనికి 1963లో పద్మభూషణ్ పౌర గౌరవాన్ని ప్రదానం చేసింది 

## జీవితం తొలిదశ
చతుర్వేది మధ్యప్రదేశ్‌లోని హోషంగాబాద్ జిల్లాలో, బాబాయ్ గ్రామంలో 1889 ఏప్రిల్ 4న జన్మించాడు. అతను 16 ఏళ్ళ వయసులో పాఠశాల అధ్యాపకుడు అయ్యాడు. తరువాత *ప్రభా*, ప్రతాప్, *కర్మవీర్*  జాతీయవాద పత్రికల ఎడిటర్‌గా పలుమార్లు బ్రిటిష్ రాజ్ సమయంలో పదేపదే జైలుపాలయ్యాడు. భారత స్వాతంత్ర్యం తరువాత, అతను ప్రభుత్వంలో స్థానం పొందడం మానేశాడు. దానికి బదులుగా సామాజిక దురాచారాలకు వ్యతిరేకంగా మాట్లాడటం, వ్రాయడం కొనసాగించాడు.మహాత్మా గాంధీ ఊహించిన దోపిడీ రహిత, సమాన సమాజానికి మద్దతుపలికాడు 

## సాహిత్య వృత్తి
అతని ప్రసిద్ధ రచనలు హిందీలో *హిమ్ కీర్తిని* , *హిమ్ తరంగిణి* , *యుగ్ చరణ్* , *సాహిత్య దేవత* , అతని అత్యంత ప్రసిద్ధ కవితలు *వేణు లో గుంజే ధర* , *దీప్ సే దీప్ జాలే* , *కైసా చంద్ బనా దేతి హై* , అగ్నిపథ్ *ఇటాలిక్ టెక్స్ట్*',**' *పుష్ప్ కి అభిలాషా మొదలగునవి ఉన్నాయి*.

## వారసత్వం
అతని జ్ఞాపకార్థం, మధ్యప్రదేశ్ సాహిత్య అకాడమీ (మధ్యప్రదేశ్ సాంస్కృతిక మండలి) 1987 నుండి వార్షిక "మఖన్‌లాల్ చతుర్వేది సమారో" ను నిర్వహిస్తుంది. అంతే కాకుండా ఒక భారతీయ కవి కవితలలో ప్రతిభ కోసం వార్షిక "మఖన్‌లాల్ చతుర్వేది పురస్కార్" ను ప్రదానం చేస్తుంది.

అతని గౌరవార్థం మధ్యప్రదేశ్‌లోని భోపాల్‌లో మఖన్‌లాల్ చతుర్వేది రాష్ట్రీయ పత్రకారిట విశ్వవిద్యాలయానికి అతని పేరును పెట్టారు.

## మూలాలు


వర్గం:1968 మరణాలు
వర్గం:1889 జననాలు
వర్గం:హిందీ కవులు
వర్గం:రచయితలు
వర్గం:స్వాతంత్ర్య సమర యోధులు
వర్గం:పద్మభూషణ పురస్కార గ్రహీతలు
వర్గం:మధ్య ప్రదేశ్ వ్యక్తులు
వర్గం:భారత తపాలా బిళ్ళపై ఉన్న ప్రముఖులు
అలాంటి సిత్రాలు

**అలాంటి సిత్రాలు** 2021లో విడుదలైన తెలుగు సినిమా. కె. రాఘ‌వేంద్ర‌రెడ్డి స‌మ‌ర్ప‌ణ‌లో ఐ అండ్ ఐ ఆర్ట్స్, కాస్మిక్ రే ప్రొడ‌క్ష‌న్స్ బ్యాన‌ర్స్ పై సుప్రీత్ కృష్ణ, లొక్కు శ్రీవరుణ్, రాహుల్ రెడ్డి నిర్మించిన ఈ సినిమాకు సుప్రీత్‌ సి.కృష్ణ దర్శకత్వం వహించాడు. శ్వేతా పరాశర్‌, యష్‌పూరి, అజయ్‌ కతుర్వార్‌, ప్రవీణ్‌ యండమూరి, తన్వి ఆకాంక్ష, రవివర్మ, అజయ్ ప్రధాన పాత్రల్లో నటించిన ఈ సినిమా  టీజర్‌ను మార్చి 9, 2021న విడుదల చేసి, సినిమా 24 సెప్టెంబర్ 2021న జీ 5 ఓటీటీలో విడుదలైంది.

## కథ
పల్లవి (శ్వేతా పరాశర్) ఒక వేశ్య. ఆమెను చూసి ఇష్ట పడుతూ ఆమె వెంటే పడుతూ ఉంటాడు గిటార్ ప్లేయర్ రాగ్ (యాష్ పురి). దిలీప్ (ప్రవీణ్ యండమూరి) పబ్లిక్ బ్రోకర్ గా ఎదగడానికి ప్రయత్నం చేస్తూ పల్లవితో సన్నిహితంగా ఉంటాడు. యష్ (అజయ్ కతుర్వార్‌) కిక్ బాక్సర్ యష్, యామిని (తన్వి ఆకాంక్ష) అతనితో ప్రేమలో పడుతుంది. ఈ నలుగురి మధ్య ఉన్న సంబంధం ఏమిటి ? అనేదే మిగతా సినిమా కదా.

## నటీనటులు
*యష్‌పూరి
*శ్వేతా పరాశర్‌  
* అజయ్ కతుర్వార్ 
*ప్రవీణ్‌ యండమూరి 
*తన్వి ఆకాంక్ష 
*రవివర్మ  
*అజయ్
*దయానంద్ రెడ్డి

## సాంకేతిక నిపుణులు
*బ్యానర్లు: ఐ అండ్‌ ఐ ఆర్ట్స్, కాస్మిక్ రే ప్రొడక్షన్స్ 
*నిర్మాతలు:సుప్రీత్‌ సి.కృష్ణ , లొక్కు శ్రీవరుణ్, రాహుల్ రెడ్డి  
*కథ, స్క్రీన్‌ప్లే , దర్శకత్వం:  సుప్రీత్‌ సి.కృష్ణ 
*సంగీతం: సంతు ఓమ్ కార్
*సినిమాటోగ్రఫీ:  కార్తీక్ సాయికుమార్
*ఎడిటింగ్, సౌండింగ్ : అశ్వథ్ శివ కుమార్

## మూలాలు

వర్గం:2021 తెలుగు సినిమాలు
వర్గం:2021 సినిమాలు
వి.ఐ. మునుస్వామి పిళ్ళై

రావు సాహిబ్ **వేలూరు అయ్యస్వామి మునుస్వామి పిళ్ళై** (23 ఫిబ్రవరి 1889 - 14 డిసెంబరు 1953) తమిళనాడుకు చెందిన స్వాతంత్ర్య సమరయోధుడు, వ్యాపారవేత్త, రాజకీయ నాయకుడు, షెడ్యూల్డ్ కుల కార్యకర్త. 1937 నుండి 1939 వరకు సి. రాజగోపాలాచారి ప్రభుత్వంలో వ్యవసాయ, గ్రామీణాభివృద్ధి మంత్రిగా పనిచేశాడు. ఇతడు **మునిసామి పిళ్ళై** అని కూడా పిలువబడ్డాడు.

## తొలి జీవితం
మునుస్వామి పిళ్ళై 1889, ఫిబ్రవరి 23న తమిళనాడు రాష్ట్రం, నీలగిరి జిల్లాలోని ఉదకమండలంలోని ఒక పేద కుటుంబంలో జన్మించాడు. చదువును పూర్తిచేసిన తరువాత ఇరవై సంవత్సరాల వయస్సులో గుమస్తా ఉద్యోగంలో చేరాడు. ఆ తరువాత, మునుస్వామి పిళ్ళై 1925లో తన స్వంత వ్యాపారాన్ని ప్రారంభించాడు.

## ప్రజా జీవితం
అణగారిన వర్గాలకు ప్రాతినిధ్యం వహించిన మునుస్వామి పిళ్ళై 1926లో మద్రాస్ లెజిస్లేటివ్ కౌన్సిల్‌కు నామినేట్ అయ్యాడు. 1932, మే నెలలో నాగపూర్‌లో మునుసామి పిళ్ళై అధ్యక్షతన 'ఆల్ ఇండియా డిసి కాంగ్రెస్' (2వ కాన్ఫరెన్స్) జరిగింది. భారత జాతీయ కాంగ్రెస్ పార్టీవిధానాలకు మద్దతు ఇవ్వడంతోపాటు 1937 నుండి 1939 వరకు రాజాజీ మంత్రివర్గంలో వ్యవసాయ, గ్రామీణాభివృద్ధి మంత్రిగా పనిచేశాడు.

## తరువాత జీవితంలో
1939లో కాంగ్రెస్ మంత్రిత్వ శాఖకు రాజీనామా చేసిన మునుస్వామి పిళ్ళై, ప్రజా జీవితం నుండి రిటైర్ అయ్యాడు. కొంతకాలం తరువాత మళ్ళీ రాజకీయాల్లోకి వచ్చి, 1946లో మద్రాసు నుండి భారత రాజ్యాంగ సభకు ఎన్నికయ్యాడు. 1947, జూలై 22న భారత రాజ్యాంగ సభలో జాతీయ జెండాను ఆమోదించడంలో ప్రసంగం చేస్తూ "ఇది ధనవంతుల జెండా కాదు. అణగారిన, అణిచివేయబడిన వర్గాల జెండాగా ఉండాలి మా దేశం మీద" అని అన్నాడు. 1952 పార్లమెంట్ ఎన్నికలలో భారత జాతీయ కాంగ్రెస్ అభ్యర్థిగా తిండివనం నుండి పోటీచేసి ఓడిపోయాడు.

## మరణం
మునుస్వామి పిళ్ళై తన 63 ఏళ్ళ వయసులో 1953, డిసెంబరు 14న మరణించాడు. మునుస్వామి పిళ్ళై మరణానికి సంతాపం తెలుపుతూ మద్రాసు శాసనసభ ప్రత్యేక తీర్మానం కూడా చేసింది.

## మూలాలు

వర్గం:1889 జననాలు
వర్గం:1953 మరణాలు
వర్గం:తమిళనాడు రాజకీయ నాయకులు
వర్గం:తమిళనాడు వ్యక్తులు
వర్గం:తమిళనాడు వ్యాపారవేత్తలు
వర్గం:తమిళనాడు స్వాతంత్ర్య సమర యోధులు
వర్గం:తమిళనాడు నుండి ఎన్నికైన రాజ్యసభ సభ్యులు
రాక్షసి

**రాక్షసి** 2017లో తెలుగులో విడుదలైన హర్రర్ థ్రిల్లర్ సినిమా.ఈ సినిమా 2015లో విడుదలైన ‘కాలింగ్‌ బెల్‌’ సినిమాకు సీక్వెల్‌గా నిర్మించారు. డ్రీం క్యాచర్స్ ఎంట‌ర్‌టైన్‌మెంట్ బ్యాన‌ర్ పై అశోక్‌ మందా, రాజ్‌ దళవాయ్, టోనీ నిర్మించిన ఈ సినిమాకు పన్నా రాయల్ దర్శకత్వం వహించాడు. పూర్ణ, అభినవ్‌ సర్దార్, అభిమన్యు సింగ్, గీతాంజలి ప్రధాన పాత్రల్లో నటించిన ఈ సినిమా 7 జులై  2017న విడుదలైంది.

## నటీనటులు

*పూర్ణ 
*అభినవ్‌ సర్దార్  
*అభిమన్యు సింగ్  
*గీతాంజలి
*పృథ్వీ
*తాగుబోతు రమేష్ 
*ప్రభాస్ శ్రీను 
*ఫణి
*ప్రియ
*షాని షాలోమన్
*సాయి 
*శేఖర్ 
*బాబీ ధన్వి శ్రీమయి 
*బాబీ క్రితిక
*స్వప్న
*అనిల్ 
*చంద్రమౌళి
*అనురాధ

## సాంకేతిక నిపుణులు
*బ్యానర్:డ్రీం క్యాచర్స్ ఎంట‌ర్‌టైన్‌మెంట్  
*నిర్మాతలు:   అశోక్‌ మందా, రాజ్‌ దళవాయ్, టోనీ 
*కథ, స్క్రీన్‌ప్లే , దర్శకత్వం:  పన్నా రాయల్ 
*సంగీతం: యాజమాన్య 
*సినిమాటోగ్రఫీ:కర్ణ ప్యారసాని
*మాటలు : పవన్ మాద్యాల
*పాటలు: వెంకట్ బాలగోని, కందికొండ 
*కొరియోగ్రఫీ: అమిత్ 
*ఆర్ట్ డైరెక్టర్ : బి.వి.ప్రసాద్
*ఎడిటింగ్:శ్రీ సంతోష్
*ఎగ్జిక్యూటివ్‌ ప్రొడ్యూసర్‌: షాని సాల్మన్‌

## మూలాలు
కాలింగ్ బెల్

**కాలింగ్‌ బెల్‌** 2015లో తెలుగులో విడుదలైన హర్రర్ థ్రిల్లర్ సినిమా. గోల్డెన్ టైమ్ పిక్చర్స్ బ్యాన‌ర్ పై అనూద్  నిర్మించిన ఈ సినిమాకు పన్నా రాయల్ దర్శకత్వం వహించాడు. రవివర్మ, కిషోర్, మమతా రహుత్,  కిషోర్, సంకీర్త్, వ్రితి ఖన్నా ప్రధాన పాత్రల్లో నటించిన ఈ సినిమా ఆడియోను 16 మార్చి, 2015న విడుదల చేసి, సినిమా 20 మార్చి 2015న విడుదలైంది.
## కథ
కార్తీక్ (రవివర్మ), వైశాలి(మమత రహుత్) కొత్తగా పెళ్ళయిన జంట. ఒకర్ని విడిచి మరొకరు వుండలేనంత ప్రేమగా వారిద్దరూ లైఫ్ ని ఎంజాయ్ చేస్తూ వుంటారు. కార్తీక్ కి ఓరోజు ఓ స్వామీజీ (సమ్మెట గాంధీ) తారసపడి నువ్వు ఒక పిశాచితో కాపురం చేస్తున్నావని, ఆమె వల్ల నీ చావు తప్పదని కార్తీక్ ని హెచ్చరిస్తాడు. దాన్ని కార్తీక్ నమ్మక పోవడంతో అతను ఇంట్లో లేని సమయంలో అతని భార్య ఎలా ప్రవర్తిస్తుందో ప్రత్యక్షంగా చూపిస్తాడు. అదే రాత్రి వైశాలి తన భయానక చేష్టలతో కార్తీక్ ని చంపే ప్రయత్నం చేస్తుంది. ఆ సమయంలో స్వామీజీ వచ్చి అడ్డుకుంటాడు. కార్తీక్, స్వామీజీ కలిసి వైశాలిని చంపి ఆ ఇంటి ఆవరణలో పాతి పెడతారు. ఇక ఆ ఇంట్లో ఎవరూ వుండొద్దని స్వామీజీ చెప్పడంతో కార్తీక్ ఆ ఇంటికి తాళం వేసి హైదరాబాద్ వచ్చేస్తాడు.  కార్తీక్ తమ్ముడైన విశాల్ (నరేష్) అన్నయ్యకు తెలియకుండా తన స్నేహితులు అమర్ (సంకీర్త్), హర్ష (వంశీ), నిషా (లక్కీ), రియా (వితి ఖన్నా)లతో కలిసి ఆ ఇంటికి ఎంజాయ్ చేసేందుకు వెళ్లిన వారికీ అక్కడ ఎలాంటి సంఘటనలు ఎదురయ్యాయి ? వాటిని వాళ్ళు ఎలా ఎదురుకున్నారు? అనేదే మిగతా సినిమా కథ.

## నటీనటులు

*రవివర్మ 
*కిషోర్
*మమతా రహుత్   
*కిషోర్  
*సంకీర్త్  
*వ్రితి ఖన్నా
*లక్కీ
*నరేష్ కావేటి
*వంశీ రామ్
*ప్రియ
*జీవా
*కిశోర్
*గాంధీ సమ్మెట
*చంటి 
*శంకర్ 
*వేణు

## సాంకేతిక నిపుణులు
*బ్యానర్:   గోల్డెన్ టైం పిక్చర్స్
*నిర్మాత:   అనూద్ 
*ఎగ్జిక్యూటివ్ నిర్మాత: షాని సోలోమన్
*కథ, స్క్రీన్‌ప్లే , దర్శకత్వం:  పన్నా రాయల్ (పవన్ మాద్యాల) 
*సంగీతం:  సుకుమార్.పి
*సినిమాటోగ్రఫీ:వివేక్ ఎస్.కుమార్
*మాటలు: వెంకట్ బాలగోని, పవన్ మద్యాల
*పాటలు: వెంకట్ బాలగోని, బండి సత్యం 
*కొరియోగ్రఫీ: శ్రీను మాస్టర్
*గాయకులూ: బాబా సెహగల్, గీత మాధురి, కార్తీక్, శ్రవణ్ భార్గవి, ప్రణవి 
*ఆర్ట్ డైరెక్టర్ : మౌళి

## మూలాలు

వర్గం:2015 తెలుగు సినిమాలు
పెందుర్తి వెంకటేష్

**పెందుర్తి వెంకటేష్** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన రాజానగరం నియోజకవర్గం నుండి రెండు సార్లు ఎమ్మెల్యేగా గెలిచాడు.

## జననం, విద్యాభాస్యం
పెందుర్తి వెంకటేష్ 1966లో  ఆంధ్రప్రదేశ్ రాష్ట్రం , తూర్పు గోదావరి జిల్లా ,  సీతానగరం లో జన్మించాడు. ఆయన పదవ తరగతి రాజమండ్రి లోని నివేదిత్ కిశోర్ విహార్ హై స్కూల్ లో,  ఇంటర్మీడియట్ సి.జి.టి.ఎం కళాశాలలో, విజయవాడలో 1988లో బి.టెక్ పూర్తి చేశాడు.
## రాజకీయ జీవితం
పెందుర్తి వెంకటేష్ తెలుగుదేశం పార్టీ ద్వారా రాజకీయాల్లోకి వచ్చాడు. ఆయన 2009లో జరిగిన అసెంబ్లీ ఎన్నికల్లో రాజానగరం నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి చిట్టూరి రవీంద్ర పై 6,936 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. పెందుర్తి వెంకటేష్ 2014లో కాంగ్రెస్ అభ్యర్థి జక్కంపూడి విజయలక్ష్మి పై 8887 ఓట్ల మెజారిటీతో రెండోసారి ఎమ్మెల్యేగా ఎన్నికయ్యాడు. 

పెందుర్తి వెంకటేష్ 2019లో జరిగిన అసెంబ్లీ ఎన్నికల్లో టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్సార్ కాంగ్రెస్ అభ్యర్థి జక్కంపూడి రాజా చేతిలో 31772 ఓట్ల తేడాతో ఓడిపోయాడు.ఆయన ప్రస్తుతం రాజానగరం టీడీపీ ఇంచార్జి గా పని చేస్తున్నాడు.

## మూలాలు

వర్గం:తూర్పు గోదావరి జిల్లా రాజకీయ నాయకులు
వర్గం:తూర్పు గోదావరి జిల్లా నుండి ఎన్నికైన శాసన సభ్యులు
వీర్ నారాయణ్ సింగ్

**వీర్ నారాయణ్ సింగ్** (1795-1857) ఛత్తీస్‌గఢ్‌ రాష్ట్రంలోని సోనాఖాన్‌కు చెందిన భారత స్వాతంత్ర్య సమరయోధుడు, భూస్వామి. 1857లో ఛత్తీస్‌గఢ్‌లో జరిగిన భారత స్వాతంత్ర్య ఉద్యమానికి నాయకత్వం వహించాడు. బ్రిటిష్ ప్రభుత్వం ఛత్తీస్‌గఢ్‌లోని రాయ్‌పూర్‌లోని జైస్తంభ్ చౌక్‌లో ఇతడిని ఉరితీసింది.

## జననం
వీర్ నారాయణ్ సింగ్ 1795లో ఛత్తీస్‌గఢ్‌ రాష్ట్రంలోని సోనాఖాన్‌లో జన్మించాడు. వీర్ నారాయణ్ సింగ్ ను "ఛత్తీస్‌గఢీ మొదటి స్వాతంత్ర్య సమరయోధుడు" అనికూడా పిలుస్తారు.  ఇతని పూర్వీకుడు గోండ్ గిరిజన సమూహానికి చెందినవారు, సారంగర్‌లో నివసించేవారు. తరువాత, గోండ్ తెగ నుండి బయటికి వచ్చి రాయపూర్ జిల్లాలోని సోనాఖాన్‌కు వలస వెళ్ళారు. నారాయణ్ సింగ్ ముత్తాత సోనాఖాన్ దీవాన్ ముప్పై ఐదు సంవత్సరాల వయస్సులో తన తండ్రి రామ్ రాయ్ నుండి భూస్వామి హక్కులను స్వాధీనం చేసుకున్నాడు. అతి పిన్న వయస్కుడైన సోనాఖాన్ భూస్వామి అయ్యేనాటికి అతని వయస్సు ముప్పై ఐదు సంవత్సరాలు మాత్రమే.

## భారత సంగ్రామ ఉద్యమం
తను నివసించే ప్రాంతంలో తీవ్రమైన కరువు వచ్చినపుడు వ్యాపారులు నిలువచేసుకున్న ధాన్యం నిల్వలను దోచుకున్న నారాయణ్ సింగ్ వాటిని ఆ న్రాంతంలోని పేదలకు పంచాడు. దాంలో 1856లో బ్రిటిష్ వారు నారాయణ్ సింగ్ ను అరెస్టు చేశారు. అయితే, 1857లో రాయ్‌పూర్‌లో బ్రిటిష్ ఆర్మీ సైనికుల సహాయంతో  జైలు నుండి తప్పించుకున్న వీర్ నారాయణ్ సింగ్ సోనాఖాన్ చేరుకొని, 500 మంది సైన్యాన్ని ఏర్పాటు చేశాడు. సోనాఖాన్ సైన్యాన్ని అణిచివేసేందుకు స్మిత్ నాయకత్వంలో బ్రిటిష్ సైన్యం పంపబడింది.

## మరణం
1857 డిసెంబరు 10న రాయ్‌పూర్‌లోని జైస్తంభ చౌక్‌లో నారాక్ష్మీణ్ సింగ్ ను ఉరితీశారు. స్వాతంత్ర్య సంగ్రామంలో ఛత్తీస్‌గఢ్ నుండి మొదటి అమరవీరుడు అయ్యాడు. ఛత్తీస్‌గఢ్ ప్రభుత్వం క్రికెట్ స్టేడియానికి షహీద్ వీర్ నారాయణ్ సింగ్ ఇంటర్నేషనల్ క్రికెట్ స్టేడియం అని పేరు పెట్టింది. వీర్ నారాయణ్ సింగ్ అమరవీరుడు 1980లలో పునరుత్థానం చేయబడి, ఛత్తీస్‌గఢ్ అహంకారానికి శక్తివంతమైన గుర్తుగా నిలిచాడు.

## అతని పేరు మీద ఉన్న భవనాలు

3. పాఠశాలలు

మాన్యుమెంట్ 1. షాహిద్ వీర్ నారాయణ్ సింగ్ స్మారకం (రాజ్ భవన్ దగ్గర)
 1984, ఫిబ్రవరి 18న హిస్ హైనెస్ జియాని జైల్ సింగ్ (ప్రెసిడెంట్, రిపబ్లిక్ ఆఫ్ ఇండియా) చేత ప్రారంభించబడింది. ఈ కూడలిని షాహిద్ వీర్ నారాయణ్ సింగ్ చౌక్ అని పిలుస్తారు

## మూలాలు

వర్గం:1795 జననాలు
వర్గం:1857 మరణాలు
వర్గం:ఛత్తీస్‌గఢ్ వ్యక్తులు
వర్గం:భారత స్వాతంత్ర్య సమర యోధులు
సుభాష్ చంద్రబోస్ పుస్తకాల జాబితా

**[[సుభాష్ చంద్ర బోస్]]** (1897-1945) భారత స్వాతంత్ర్య సమరయోధుడు, ఆజాద్ హింద్ ఫౌజ్ స్థాపకుడు. ఇది అతని రాసిన, అతని గురించి రాసిన పుస్తకాల జాబితా.

## సుభాష్ చంద్రబోస్ రాసిన పుస్తకాలు

## సుభాష్ చంద్రబోస్ పై వచ్చిన పుస్తకాలు
### A–R

### S

## ఇవి కూడా చూడండి
* ఆంగ్ల వికీలో స్వామి వివేకానంద పుస్తకాల జాబితా
*

## మూలాలు


వర్గం:స్వాతంత్ర్య సమర యోధులు
వర్గం:పుస్తకాలు
దుద్దుకుంట శ్రీధర్ రెడ్డి

**దుద్దుకుంట శ్రీధర్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో పుట్టపర్తి నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
దుద్దుకుంట శ్రీధర్ రెడ్డి 1972లో ఆంధ్రప్రదేశ్ రాష్ట్రం, అనంతపురం జిల్లా, నల్లమాడ మండలం, నల్లసింగయ్యగారి పల్లి గ్రామంలో వెంకటరామిరెడ్డి, పద్మావతమ్మ దంపతులకు జన్మించాడు. ఆయన 1990లో కృష్ణదేవరాయ యూనివర్సిటీ నుండి బిఏ పూర్తి చేశాడు. దుద్దుకుంట శ్రీధర్ రెడ్డి విద్యాభాస్యం పూర్తి అయ్యాక కస్టమ్స్ డిపార్ట్మెంట్ లో వివిధ హోదాల్లో 9 సంవత్సరాలపాటు పనిచేసి ఉద్యోగానికి రాజీనామా చేశాడు. ఆయన తరువాత కన్ స్ట్రక్షన్ రంగంలోకి వచ్చి సాయి సుధీర్ ఇన్‌ఫ్రాస్టక్చర్‌ లిమిటెడ్ సంస్థను స్థాపించాడు.

## రాజకీయ జీవితం
దుద్దుకుంట శ్రీధర్ రెడ్డి వైఎస్సార్ కాంగ్రెస్ పార్టీ ద్వారా రాజకీయాల్లోకి వచ్చాడు. ఆయన 2014లో హిందూపురం లోక్‌సభ నియోజకవర్గం స్థానం నుండి వైసిపి అభ్యర్థిగా పోటీ చేసి తెలుగుదేశం పార్టీ అభ్యర్థి నిమ్మల కిష్టప్ప చేతిలో ఓడిపోయాడు.దుద్దుకుంట శ్రీధర్ రెడ్డి 2019 అసెంబ్లీ ఎన్నికల్లో పుట్టపర్తి నియోజకవర్గం నుండి వైసిపి అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి పల్లె రఘునాథరెడ్డి పై 31255 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
కృష్ణ రావు సూపర్ మార్కెట్

**కృష్ణ రావు సూపర్‌మార్కెట్‌** 2019లో విడుదలైన తెలుగు సినిమా. బిజేఆర్ స‌మ‌ర్ప‌ణ‌లో బిజిఆర్ ఫిలిం అండ్ టీవీ స్టూడియోస్ నిర్మించిన ఈ సినిమాకు శ్రీనాథ్‌ పులకరం దర్శకత్వం వహించాడు. ఈ సినిమా కృష్ణ, ఎల్సా ఘోష్, గౌతమ్ రాజు,తణికెళ్ల భరణి, బెనర్జీ, రవి ప్రకాష్, సూర్య, సన ప్రధాన పాత్రలలో నటించిన ఈ సినిమా టీజర్‌ను విడుదల చేశాడు. కృష్ణ రావు సూపర్‌మార్కెట్‌ సినిమా అక్టోబర్ 18, 2019న విడుదలైంది.

## కథ
అర్జున్ (కృష్ణ) ఒక ఒక కిక్-బాక్సింగ్ ట్రైనీ. ఆడుతూ పాడుతూ తిరిగే అర్జున్ తొలిచూపులోనే సంజన (ఎల్సా ఘోష్)తో ఇద్దరు ప్రేమించుకుంటారు. అలా సాగిపోతున్న వారి ప్రేమ ప్రయాణంలో సంజనను ఓ సైకో కిల్లర్ హత్య చేస్తాడు. అసలు సంజనను చంపిన ఆ సీరియల్ సైకో కిల్లర్ ఎవరు ? అతను సంజనను ఎందుకు చంపాడు ? సైకో కిల్లర్ ను అర్జున్ ఎలా కనిపెట్టాడు ? అనేదే మిగతా సినిమా కథ.

## నటీనటులు

*కృష్ణ  
*ఎల్సా ఘోష్
*గౌతం రాజు 
*తణికెళ్ల భరణి
*బెనర్జీ
*రవి ప్రకాష్
*సూర్య
*సన 
*దొరబాబు
*సంజు
*సహస్ర

## సాంకేతిక నిపుణులు
*బ్యానర్:   బిజిఆర్ ఫిలిం అండ్ టీవీ స్టూడియోస్
*నిర్మాత:  బిజిఆర్ ఫిలిం అండ్ టీవీ స్టూడియోస్ 
*కథ, స్క్రీన్‌ప్లే , దర్శకత్వం:  శ్రీనాథ్‌ పులకరం
*సంగీతం: బోలె షావలి
*సినిమాటోగ్రఫీ:  ఏ.విజయ్ కుమార్

## మూలాలు
బిభూతి భూషణ్ దాస్ గుప్తా

**బిభూతి భూషణ్ దాస్ గుప్తా,** ఒక భారతీయ స్వాతంత్ర్య సమరయోధుడు, రాజకీయవేత్త. దాస్ గుప్తా 1904 జనవరిలో దక్కా జిల్లా (బంగ్లాదేశ్) లోని సోనారంగ్ గ్రామంలోజన్మించాడు. అతను రిషి నిబరన్ చంద్రదాస్ గుప్తాకుమారుడు. దాస్ గుప్తా ఫరీద్‌పూర్‌లోని రజీంద్ర కళాశాలలో చదువుకున్నాడు.  అతను తన కళాశాల విద్యను పూర్తి చేయలేదు. దానిని మధ్యలోఆపి, భారతస్వాతంత్ర్య పోరాటంలో చేరాడు. 

## రాజకీయాలు
1921లో అతను భారత జాతీయ కాంగ్రెస్ గ్రామస్థాయి కార్యదర్శిగా పనిచేశాడు.1922,1948 మధ్య అతను మన్భుమ్ జిల్లా కాంగ్రెస్ కమిటీ, బీహార్ ప్రదేశ్ కాంగ్రెస్ కమిటీ సభ్యుడుగా పనిచేసాడు.దాస్ గుప్తా 1938,1948 మధ్య భారత జాతీయ కాంగ్రెస్ సభ్యుడుగా ఉన్నాడు 

ఉప్పు సత్యాగ్రహానికి సంబంధించి అరెస్టయిన మంభుమ్‌లోని కాంగ్రెస్ నాయకులలో దాస్‌గుప్తా ఒకడు.  జైలు నుండి విడుదలైన తరువాత దాదాపు 1931-1932 ప్రాంతంలో అతను నిబరాంచంద్ర దాస్ గుప్తాతో కలిసి లోక్ సేవక్ సంఘ్, స్వరాజ్, సామాజిక సంస్కరణ కోసం పనిచేస్తున్న గాంధేయ ఉద్యమాన్ని స్థాపించాడు. వారు అగ్రవర్ణ హిందువులతో సమానంగా సామాజిక, రాజకీయ జీవితంలో పాల్గొనవలసిందిగా ఆదివాసీలు, దళితులకు బోధించడంతో వారుకుల సోపానక్రమాలను సవాలు చేశారు. కుష్టురోగులపై వివక్షకు వ్యతిరేకంగా పోరాడటానికి సంస్థ ప్రయత్నించింది.

1938-1939లో అతను పురులియా మునిసిపాలిటీ వైస్ ఛైర్మన్‌గా పనిచేశాడు.  క్విట్ ఇండియా ఉద్యమంలో అతడిని అరెస్టు చేశారు. అతను 1948లో లోక్ సేవక్ సంఘాన్ని రాజకీయ పార్టీగా మార్చడంలో పాల్గొన్నాడు.దాని ప్రధాన కార్యదర్శి అయ్యాడు.దాస్ గుప్తా 1957 భారత సార్వత్రిక ఎన్నికల్లో పురులియాస్థానం నుండి లోకసభకు (రాజ్యసభ) ఎన్నికయ్యాడు.దాస్ గుప్తా 1967 పశ్చిమ బెంగాల్ శాసనసభ ఎన్నికల్లో పురులియా నియోజకవర్గం నుంచి గెలిచాడు.ఎన్నికల తరువాత దాస్ గుప్తా మొదటి యునైటెడ్ ఫ్రంట్ ప్రభుత్వంలో పంచాయితీలు, సాంఘిక సంక్షేమ మంత్రిగా పనిచేసాడు.  1969 పశ్చిమ బెంగాల్ శాసనసభ ఎన్నికల్లో దాస్ గుప్తా పురులియా స్థానాన్నినిలబెట్టుకున్నాడు.1969లో ఏర్పడిన రెండవ యునైటెడ్ ఫ్రంట్ ప్రభుత్వంలో అతను పంచాయితీల మంత్రిగా ఎంపికయ్యాడు.

*అతను ముక్తి* ఎడిటర్‌గా పనిచేశాడు. అతను పురులియాలోని శిల్పాశ్రమంలో నివసించాడు. 

## ప్రస్తావనలు

వర్గం:1904 జననాలు
వర్గం:2వ లోక్‌సభ సభ్యులు
వర్గం:గాంధేయవాదులు
వర్గం:స్వాతంత్ర్య సమర యోధులు
వర్గం:భారత జాతీయ కాంగ్రెస్ నాయకులు
వర్గం:సామాజిక ఉద్యమకారులు
వర్గం:రాజ్యసభ మాజీ సభ్యులు


## వెలుపలి లంకెలు
దఖిని భాష

thumb|దఖిని భాష
దఖిని (దఖిని హిందీ లేదా దఖిని ఉర్దూ, దకని, దక్ఖిని) అనేది నాటి ఉత్తర భారతదేశంలో మాట్లాడబడే హిందూస్తానీ (ఉర్దూ/హిందీ) భాష యొక్క ఒక రూపం, ఒక శ్హైలి. ఇప్పుడు దక్షిణ భారత ప్రాంతానికి చెందిన భాషగా పరిగణింపబడుతుంది. దఖిని ప్రాథమికంగా సా.శ 14 వ శతాబ్దం నుండి సా.శ 18 వ శతాబ్దం వరకు బహమనీ, కుతుబ్ షాహి, ఆదిల్ షాహి సుల్తానుల కాలమానంంలో అభివృద్ధి చెందిన ఉర్దూ భాష యొక్క పూర్వ రూపం. తరువాత శతాబ్దంలో దీనిపై హిందీతో పాటు ఇతర భాషల ప్రభావం కనబడుతుంది. ఢిల్లీ చుట్టూ ఉన్న ప్రదేశాలలో మాట్లాడే బ్రజ్ భాష, అవధ్ భాష, హర్యాణ్వి, పంజాబీలతో పాటు '''మరాఠీ''', **[[గుజరాతీ భాష|గుజరాతి]]** ఇంకా **[[తెలుగు]]**, **[[కన్నడ భాష|కన్నడ]]** మొదలగు దక్షిణ భాషల ప్రభావం చాలా ఉంది. అంతే కాకుండ **[[అరబ్బీ భాష|అరబిక్]]**, **[[పార్సీ భాష|పర్షియన్]]**, టర్కిష్ పదాలను కూడా తీసుకొని దఖిని ఒక ప్రత్యేకమైన శైలితో అభివృద్ధి చెందింది. ఇది ప్రధానంగా పర్షియన్ లిపిలో వ్రాయబడుతుంది. కవులు ప్రధానంగా ఈ భాషను 'హింద్వి', 'హిందు దఖిని' అని పిలిచేవారు.  ఒక విధంగా ఆధునిక హిందీ/ఉర్దూ కన్న ముందే వాడకంలో ఉన్న భాష దఖిని అని చెప్పవచ్చు.

ఈనాడు దఖినిలో హిందూస్తానీ పదాలు ఉన్నాయి. ఇవి ఆధునిక హింది, ఉర్దూలో ఇప్పుడు లేవు. దఖిని ఎక్కువగా దక్షిణ భారతంలో ఇస్లాం మతానికి చెందిన వాళ్ళు ఎక్కువగా మాట్లాడుతారు. ప్రతి రాష్ట్రంలో ఆయా రాష్ట్రభాష ప్రభావం ఉంటుంది. మహారాష్ట్రలో మరాఠి, కర్ణాటాకలో కన్నడ, తమిళనాడులో తమిళం, ఆంధ్ర-తెలంగాణలో తెలుగు ప్రభావం కనబడుతుంది. ఆంధ్రలో దఖిని భాషలో తెలుగు పదాలు ఎక్కువగా కనబడతాయి.

## మూలాలు

thumb|దఖిని మాట్లాడే ప్రాతం


వర్గం:Language articles without speaker estimate
వర్గం:Dialects of languages with ISO 639-3 code
వర్గం:Languages without ISO 639-3 code but with Glottolog code
వర్గం:భారతీయ భాషలు
బెంగాల్ వాలంటీర్లు

**బెంగాల్ వాలంటీర్లు** ఇది భారతదేశంలో బ్రిటిష్ పాలనకు వ్యతిరేకంగా పనిచేసిన ఒక రహస్య విప్లవ దళం. 1928లో ప్రారంభమైనప్పటి నుండి భారతదేశ స్వాతంత్ర్యం వచ్చే వరకు బెంగాల్ వాలంటీర్స్ కార్ప్స్ స్వాతంత్ర్యోద్యమంలో విధులు నిర్వర్తించింది. - 

## ప్రారంభం
1928లో ఇండియన్ నేషనల్ కాంగ్రెస్, కోల్‌కతా సెషన్‌లో సుభాష్ చంద్రబోస్ వాలంటీర్ల బృందాన్ని నిర్వహించారు. ఈ బృందానికి బెంగాల్ వాలంటీర్స్ కార్ప్స్ అని పేరు పెట్టారు. దీనికి మేజర్ సత్య గుప్తా నాయకత్వం వహించారు. సుభాష్ చంద్రబోస్ స్వయంగా జనరల్ ఆఫీసర్ కమాండింగ్ (GOC)గా వ్యవహరించారు. ఇండియన్ నేషనల్ కాంగ్రెస్, కోల్‌కతా సెషన్‌ ముగిసిన తర్వాత కూడా బెంగాల్ వాలంటీర్లు తమ కార్యకలాపాలను కొనసాగించారు. అనతికాలంలోనే క్రియాశీల విప్లవ సంఘంగా మారిపోయింది.

## ప్రముఖ సభ్యులు, కార్యకలాపాలు
1930ల ప్రారంభంలో వివిధ జైళ్లలో భారతీయులపై పోలీసుల అణచివేతకు వ్యతిరేకంగా బెంగాల్ వాలంటీర్లు 'ఆపరేషన్ ఫ్రీడమ్' ప్రారంభించాలని నిర్ణయించుకున్నారు. ఇన్‌స్పెక్టర్ జనరల్ ఆఫ్ పోలీస్ లోమన్‌ను బెంగాల్ వాలంటీర్స్ కార్ప్స్ చంపడానికి ప్రణాళిక వేసింది. ఢాకాలోని మెడికల్ స్కూల్ హాస్పిటల్‌లో అనారోగ్యంతో చికిత్స పొందుతున్న ఓ సీనియర్ పోలీసు అధికారిని పరామర్శించడానికి లోమన్‌ చేరుకున్నాడు. ఈ సందర్భంలో 29 ఆగస్టు 1930న, మెడికల్ స్కూల్ విద్యార్థి బినయ్ బసు, సాంప్రదాయ బెంగాలీ దుస్తులు ధరించి, భద్రతను ఉల్లంఘించి, దగ్గరి నుండి కాల్పులు జరిపాడు. లోమన్ అక్కడక్కడే మరణించాడు. హాడ్సన్, పోలీసు సూపరింటెండెంట్ తీవ్రంగా గాయపడ్డాడు. బినయ్ బసు అక్కడ నుంచి తప్పించుకుని కోల్‌కతాకు పారిపోయాడు.

తదుపరి లక్ష్యం జైళ్లలోని ఖైదీలను క్రూరంగా అణచివేస్తున్న ఇన్స్పెక్టర్ జనరల్ లెఫ్టినెంట్ కల్నల్ ఎన్.ఎస్ సింప్సన్. బెంగాల్ వాలంటీర్స్ అతడిని చంపడమే కాదు, కోల్‌కతాలోని డల్‌హౌసీ స్క్వేర్‌లోని రైటర్స్ బిల్డింగ్ - సెక్రటేరియట్ బిల్డింగ్‌పై దాడి చేయడం ద్వారా బ్రిటిష్ అధికారిక వర్గాలలో భీభత్సం సృష్టించాలని కూడా నిర్ణయించుకున్నారు. 8 డిసెంబర్ 1930న బినయ్ బసు.. దినేష్ గుప్తా, బాదల్ గుప్తాలతో కలసి యూరోపియన్ దుస్తులలో రైటర్స్ భవనంలోకి ప్రవేశించి సింప్సన్‌ను కాల్చి చంపారు. వెంటనే బ్రిటిష్ పోలీసులు కాల్పులు ప్రారంభించారు. ఆ ముగ్గురు యువ విప్లవకారులకు, పోలీసులకు మధ్య కొద్దిసేపు కాల్పులు జరిగాయి. ట్విన్నమ్, ప్రెంటిస్, నెల్సన్‌తో సహా మరికొందరు పోలీసు అధికారులు గాయపడ్డారు. ఎట్టకేలకు పోలీసులు వారిని అధిగమించారు. అయితే, ఆ ముగ్గురికి బ్రిటీష్  అధికారులకు లొంగిపోవడం ఇష్టంలేదు. బాదల్ గుప్తా పొటాషియం సైనైడ్ తీసుకున్నాడు, బినయ్ బసు, దినేష్ గుప్తా తమ సొంత రివాల్వర్‌లతో కాల్చుకున్నారు. బాదల్ అక్కడికక్కడే మరణించాడు. బినయ్‌ను ఆసుపత్రికి తరలించారు, అక్కడ అతను తన గాయాన్ని పదేపదే వేలితో పొడుచుకుని ఇన్ఫెక్షన్ చేరడంతో 13 డిసెంబర్ 1930న మరణించాడు. దినేష్ ప్రాణాపాయం నుంచి తప్పించుకున్నా దోషిగా నిర్ధారించబడ్డాడు. ప్రభుత్వ వ్యతిరేక కార్యకలాపాలు, హత్యలకు గాను ఉరిశిక్ష విధించడంతో మరణించాడు. ఇలా బెంగాల్ వాలంటీర్ల సభ్యులు బ్రిటిషు పాలన నుండి భారతదేశానికి స్వాతంత్ర్యం సిద్ధించే వరకు చురుకుగా పాల్గొన్నారు.

## మూలాలు


వర్గం:విప్లవోద్యమాలు
వర్గం:భారత స్వాతంత్ర్య విప్లవోద్యమం
వర్గం:భారత స్వాతంత్ర్యోద్యమంలో పాల్గొన్న సంస్థలు
హేమ భరాలి

**హేమ భరాలి** (19 ఫిబ్రవరి 1919 - 29 ఏప్రిల్ 2020) ఒక భారతీయ స్వాతంత్ర్య సమరయోధురాలు, సామాజిక కార్యకర్త, సర్వోదయ నాయకురాలు, గాంధేయవాది, మహిళల సాధికారత, సమాజంలోని అనగారిన వర్గాల అభ్యున్నతి కి ఆమె చేసిన కృషికి ప్రసిద్ధి చెందింది.  1950 లో అస్సాం రాష్ట్రంలోని ఉత్తర లఖింపూర్‌లో సంభవించిన భూకంపం, 1962 చైనా-భారత యుద్ధం తర్వాత అభివృద్ధి కార్యకలాపాలలో సహాయక చర్యల సమయంలో ఆమె చురుకుగా పాల్గొన్నది.  

## జీవిత చరిత్ర
హేమ భరాలి19 1919 ఫిబ్రవరి 19న ఈశాన్య భారత రాష్ట్రమైన అస్సాంలోని చుటియా జాతికి చెందిన కుటుంబంలో జన్మించింది. ఆమె భారత స్వాతంత్ర్య పోరాటంలో చురుకుగా పాల్గొన్నది, 1950 లో ఉత్తర లఖింపూర్ ప్రాంతంలో భూకంపం సంభవించినప్పుడు ఆమె సహాయక చర్యల్లో పాల్గొంది.   ఆమె 1951 లో వినోబా భావే ప్రారంభించిన భూదాన్ ఉద్యమంలో చేరారు , అందులో  నాయకులలో ఒకరిగా మారారు.   వారు తేజ్ పూర్ లోని యుద్ధంతో దెబ్బతిన్న ప్రాంతం బాధితుల సేవలో పాల్గొన్నారు, ఆపరేషన్ల సమయంలో భావేలోని మైత్రి ఆశ్రమంలో బస చేశారు.  భూదాన్ ఉద్యమానికి సంబంధించి ఆమె పాదయాత్రతో కూడా పాల్గొన్నారు, ఆమె సెంట్రల్ సోషల్ వెల్ఫేర్ బోర్డు (సిఎస్ డబ్ల్యుబి) ఎగ్జిక్యూటివ్ కౌన్సిల్ వ్యవస్థాపక సభ్యురాలు. 

## అవార్డులు

* భారత సమాజానికి ఆమె చేసిన సేవలకు గాను భారత ప్రభుత్వం ఆమెకు 2005లో  నాల్గవ అత్యున్నత పౌర పురస్కారం పద్మశ్రీ ని ప్రదానం చేసింది.   
* ఆమె  2006 లో   నేషనల్ ఫౌండేషన్ ఫర్ కమ్యూనల్ హార్మోనీ నుండి నేషనల్ కమ్యూనల్ హార్మోనీ అవార్డును అందుకున్నారు. 
* ఆమె అస్సాం ప్రభుత్వం నుండి కోసం ఫక్రుద్దీన్ అలీ అహ్మద్ జాతీయ సమైక్యత  స్మారక అవార్డును అందుకున్నారు.

## మరణం
తన 90 వ సంవత్సరాలలో ఆర్థిక,ఆరోగ్య సవాళ్లను ఎదుర్కొన్నది, రాష్ట్ర ప్రభుత్వం నుండి ఆర్థిక సహాయం పొందింది.  ఆమె 101 సంవత్సరాల వయస్సులో 29 ఏప్రిల్ 2020న  మరణించింది. 

## మూలాలు


వర్గం:గాంధేయవాదులు
వర్గం:1919 జననాలు
వర్గం:2020 మరణాలు
వర్గం:భారత స్వాతంత్ర్య సమర యోధులు
వర్గం:పద్మశ్రీ పురస్కారం పొందిన మహిళలు
బిల్ పాక్స్టన్

thumb|బిల్ పాక్స్టన్ (2014)
**విలియం బిల్ పాక్స్టన్** (ఆంగ్లం:**Bill Paxton**) ఒక అమెరికన్ నటుడు చిత్ర నిర్మాత. అతను విర్డ్ సైన్స్, డార్క్ దగ్గర, ఏలియన్స్, టోంబ్‌స్టోన్, ట్రూ లైస్, అపోలో 13, ట్విస్టర్ టైటానిక్ వంటి చిత్రాలలో కనిపించాడు. అతను **హెచ్.బి.ఒ** డ్రామా సిరీస్ బిగ్ లవ్‌లో కూడా నటించాడు, ప్రదర్శన సమయంలో మూడు గోల్డెన్ గ్లోబ్ అవార్డ్ నామినేషన్లను సంపాదించాడు. హిస్టరీ ఛానల్ మినిసిరీస్‌లో రాండాల్ మెక్కాయ్ పాత్రను పోషించినందుకు ప్రైమ్‌టైమ్ ఎమ్మీ అవార్డు, స్క్రీన్ యాక్టర్స్ గిల్డ్ అవార్డుకు ఆయన ఎంపికయ్యారు. సర్కిల్ (2017), ఆయన మరణించిన రెండు నెలల తర్వాత విడుదల అయింది.   

## తొలి దశలో
పాక్స్టన్ టెక్సాస్ లోని ఫోర్ట్ వర్త్ లో పుట్టి పెరిగాడు, మేరీ లౌ, జాన్ లేన్ పాక్స్టన్ అతని తండ్రి ఒక వ్యాపారవేత్త, కలప టోకు వ్యాపారి, పాక్స్టన్ ఇంగ్లీష్, స్కాచ్-ఐరిష్, స్కాటిష్, ఆస్ట్రియన్, జర్మన్, ఫ్రెంచ్, స్విస్ డచ్ సంతతికి చెందినవారు. పాక్స్టన్ 1973 లో ఫోర్ట్ వర్త్‌లోని ఆర్లింగ్టన్ హైట్స్ హై స్కూల్ నుండి పట్టభద్రుడయ్యాడు, తరువాత అతను ఇంగ్లాండ్‌లోని రిచ్‌మండ్ కాలేజీలో చదువుకున్నాడు. అతను తన ఆశయాలను దర్శకత్వం నుండి నటనకు మార్చాడు.  

## సినిమా జీవితం
పాక్స్టన్ ప్రారంభ పాత్రలలో పంక్ లో చిన్న పాత్ర ఉంది టెర్మినేటర్ (1984), బార్టెండర్గా చిన్న పాత్ర అగ్ని వీధులు, జాన్ హ్యూస్‌లో ప్రధాన కథానాయకుడి బెదిరింపు అన్నయ్య చెట్ డోన్నెల్లీగా సహాయక పాత్ర విచిత్రమైన సైన్స్ (1985), ప్రైవేట్ విలియం హడ్సన్ ఇన్ ఎలియెన్స్ (1986). ఇంకా అనేక సినిమాలు ఎన్నో ఉన్నాయి.

## వ్యక్తిగత జీవితం
పాక్స్టన్ 1979 నుండి 1980 వరకు కెల్లీ రోవాన్‌ను వివాహం చేసుకున్నాడు. 1987 లో అతను లూయిస్ న్యూబరీని వివాహం చేసుకున్నాడు, ఆమె విద్యార్థిగా ఉన్నప్పుడు లండన్‌లోని మొదటి నంబర్ 13 బస్సులో కలుసుకున్నాడు. లూయిస్‌తో, పాక్స్టన్‌కు ఇద్దరు పిల్లలు జన్మించారు: జేమ్స్, ఒక నటుడు లిడియా. 

## అనారోగ్యం, మరణం
2017 ప్రారంభంలో ఓపెన్-హార్ట్ సర్జరీ చేయించుకున్నాడు. పదకొండు రోజుల తరువాత, ఫిబ్రవరి 25 న , 2017, 61 సంవత్సరాల వయసులో, పాక్స్టన్  గుండెనొప్పితో మరణించాడు.   

## పట్టిక

## మూలాలు

వర్గం:విదేశీయులు
వర్గం:సినిమా నటులు
సంతోష్ కుమార్ మిత్రా

**సంతోష్ కుమార్ మిత్రా,** (బెంగాలీ: Bengali কুমার ) లేదా సంతోష్ మిత్రా (1900 ఆగస్టు 15 - 1931 సెప్టెంబరు 16) భారత స్వాతంత్ర్య ఉద్యమ కార్యకర్త, అమరవీరుడు. అతను కోలకతా , బౌబజార్ ప్రాంతంలోని 9 సి హాలా ధర్ బర్ధన్ లేన్ తన పూర్వీకుల ఇంట్లో జన్మించాడు.అతను ఒక తెలివైన విద్యార్థి. అతను కార్మికుడు, రైతు పార్టీ సభ్యుడు 

## జీవితం తొలిదశ
మిత్రా 1900 ఆగస్టు 15న కోలకతా లోని  ఒకమధ్య తరగతి కాయస్థ కుటుంబంలో జన్మించాడు. అతను 1915 లో కోల్‌కతాలోని హిందూ ఫాఠశాల నుండి మెట్రిక్యులేషన్ పాసయ్యాడు.1919 లో కలకత్తా విశ్వవిద్యాలయం నుండి గ్రాడ్యుయేట్ అయ్యాడు. 1921–22 కాలంలో అతను ఎంఎ, ఎల్.ఎల్.బి.కోర్సులు పూర్తి చేశాడు. నేతాజీ సుభాష్ చంద్రబోస్ అతని సహచర విద్యార్థి.

## విప్లవాత్మక కార్యకలాపాలు

thumb| సంతోష్ కుమార్ మిత్ర అమరవీరుడుగా తెలిపే ఫలకం|347x347px
సంతోష్ మిత్రా భారత జాతీయ కాంగ్రెస్ చేరాడు. అతను స్వరాజ్ సేవక్ సంఘాన్ని స్థాపించాడు. 1922 లో జుగంతర్ నాయకులలో ఒకరైన భూపతి మజుందార్,  గౌర్హరి షోమ్, నాగెన్ ముఖర్జీ నేతృత్వం లోని హుగ్లీ విద్యామందిర్‌లో చేరాడు.కాంగ్రెస్ పార్టీకి విద్యా మందిరం కార్యకలాపాల ప్రధాన కేంద్రం. అతను జవహర్‌లాల్ నెహ్రూ అధ్యక్షతన కోల్‌కతాలో సోషలిస్ట్ కాన్ఫరెన్స్ నిర్వహించాడు. సహాయ నిరాకరణ ఉద్యమాన్ని నిలిపివేసిన తరువాత, మిత్రా స్వాతంత్ర్య పోరాటంలో తీవ్రవాద ఉద్యమానికి మారాడు. ఆ సమయంలో సెంట్రల్ కోల్‌కతా బిపిన్ బిహారీ గంగూలీ నాయకత్వంలో నిర్వహించిన తీవ్రవాద స్వాతంత్ర్య పోరాట ఉద్యమానికి డెన్‌గా మారింది. అతను శంఖరితోలా హత్య కేసులో అభియోగాలు మోపబడ్డాడు. 1923లో దాని కారణంగా అరెస్టు అయ్యాడు.  

1924 లో అతను అలిపూర్ కుట్ర కేసులో అరెస్టు చేయబడ్డాడు. ఒక సంవత్సరం తరువాత అతను నిర్దోషిగా ప్రకటించబడ్డాడు.కానీ 1818 చట్టం ఆర్టికల్ 3 ప్రకారం అతడిని నిర్బంధించారు. 1927 లో అతను విడుదలయ్యాడు.జైలులో ఉన్నప్పుడు, మిత్రా తన మాస్టర్స్ పూర్తి చేసి లా పరీక్షలో ఉత్తీర్ణులయ్యారు.

1930 చారిత్రక చటోగ్రామ్ ఆస్ట్రాగర్ లుంతన్ లేదా చిట్టగాంగ్ ఆర్మరీ రైడ్ సంవత్సరం. ఈ కేసులో పరారీలో ఉన్న కొందరు నిందితులైన గణేష్ ఘోష్, అంబికచరణ్ చక్రవర్తి, అనంత ఘోష్‌తో మిత్రను మళ్లీ బంధించి 1930 లో హిజలీ జైలుకు పంపారు.1931 సెప్టెంబరు 16న  హిజ్లీ కాల్పులు జరిగాయి. ఆ కాల్పులలో సంతోష్ కుమార్‌ మరణించాడు. మిత్ర. హిజ్లీ కాల్పులు బెంగాల్‌లో గొప్ప గందరగోళాన్ని సృష్టించాయి. అమరవీరుల గౌరవంతో మృతదేహాలను కోల్‌కతాకు తీసుకువచ్చారు. మృతదేహాలను కియోరతోలా శ్మశానవాటికలో దహనం చేశారు. ఈ హత్యకు వ్యతిరేకంగా సెప్టెంబరు 19 న కోల్‌కతాలో సార్వత్రిక సమ్మె జరిగింది. సెప్టెంబరు 26 న ఓక్టెర్లోని స్మారక చిహ్నంలో (ప్రస్తుత షాహిద్ మినార్) నిరసన సమావేశం నిర్వహించబడింది. ఈ సమావేశానికి రవీంద్రనాథ్ ఠాగూర్ అధ్యక్షుడిగా ఉన్నాడు. తన "కవచం" కవిత ద్వారా ఠాగూర్ తన భావాలను, కోపాన్ని వ్యక్తం చేశాడు.బ్రిటిష్ ప్రభుత్వం జస్టిస్ ఎస్.సి. మౌల్లిక్, డర్మోండ్, ఐసిఎస్, జిల్లా మేజిస్ట్రేట్ తో డిపార్ట్‌మెంటల్ విచారణ కమిషన్‌ను ఏర్పాటు చేసింది. సిపో ప్రవర్తనను కమిషన్ ఖండించింది.

## మరణం
1931 సెప్టెంబరు 16న, హిజ్లీ నిర్బంధ శిబిరంలో సంతోష్ కుమార్ మిత్రాను, మరో ఖైదీ తారకేశ్వర్ సేన్‌గుప్తాలను పోలీసులు కాల్చి చంపారు. 
## మూలాలు

వర్గం:1931 మరణాలు
వర్గం:1900 జననాలు
వర్గం:స్వాతంత్ర్య సమర యోధులు
వర్గం:విప్లవోద్యమ నాయకులు
వర్గం:న్యాయవాదులు
వర్గం:పశ్చిమ బెంగాల్ వ్యక్తులు
వర్గం:కాల్పులలో మరణించిన వ్యక్తులు

## వెలుపలి లంకెలు
ఆర్. బాలాజీ రావు

**ఆర్. బాలాజీ రావు** (1842-1896) తమిళనాడు రాష్ట్రానికి చెందిన భారత స్వాతంత్ర్య సమరయోధుడు, రాజకీయ నాయకుడు. మద్రాస్ మహాజన సభ వ్యవస్థాపకుడు, మొదటి కార్యదర్శి.

## వ్యక్తిగత జీవితం
బాలాజీ రావు 1842 సంవత్సరంలో తమిళనాడు రాష్ట్రం, తంజావూరులోని మరాఠీ దేశస్థ బ్రాహ్మణ కుటుంబంలో జన్మించాడు. తంజావూరు, మద్రాసులలో పాఠశాల విద్యను పూర్తిచేశాడు. అటు తరువాత న్యాయశాస్త్రంలో పట్టభద్రుడై కొంతకాలం న్యాయవాదిగా ప్రాక్టీస్ చేసాడు.

## రాజకీయాలు
రాజకీయాల్లోకి ప్రవేశించిన బాలాజీ రావు మద్రాస్ మహాజన సభ వ్యవస్థాపక సభ్యులలో ఒకడు. ఎస్.ఎ. సామినాథ అయ్యర్‌తో కలిసి భారత జాతీయ కాంగ్రెస్ మొదటి సెషన్‌లో తంజావూరుకు ప్రాతినిధ్యం వహించాడు.

## మరణం
బాలాజీ రావు 1896లో మరణించాడు.

## మూలాలు

వర్గం:1842 జననాలు
వర్గం:1896 మరణాలు
వర్గం:తమిళనాడు వ్యక్తులు
వర్గం:తమిళనాడు రాజకీయ నాయకులు
వర్గం:తమిళనాడు స్వాతంత్ర్య సమర యోధులు
వర్గం:భారత జాతీయ కాంగ్రెస్ నాయకులు
వర్గం:మరాఠీ వ్యక్తులు
కన్హయ్య కుమార్

**కన్హయ్య కుమార్‌** ఢిల్లీ జవహర్‌ లాల్‌ నెహ్రూ యూనివర్సిటీ (జేఎన్‌యూ) విద్యార్థి సంఘం మాజీ అధ్యక్షుడు, సామాజిక కార్య‌క‌ర్త, రాజకీయ నాయకుడు. 

## జననం, విద్యాభాస్యం
కన్హయ్య కుమార్‌ 13 జనవరి 1987లో  బిహార్‌ రాష్ట్రం, బేగుస‌రాయ్‌లో   జైశంక‌ర్ సింగ్, మీనా దేవి దంపతులకు జన్మించాడు. ఆయన ఢిల్లీ జవహర్‌ లాల్‌ నెహ్రూ యూనివర్సిటీ నుండి  పి.హెచ్.డి పూర్తి చేశాడు. కన్హయ్య కుమార్‌ సీపీఐ అనుబంధ విద్యార్థి సంఘం  ఏఐఎస్ఎఫ్‌లో 2008లో చేరాడు. ఆయన 2015లో  ఢిల్లీ జవహర్‌ లాల్‌ నెహ్రూ యూనివర్సిటీ (జేఎన్‌యూ) విద్యార్థి సంఘం ఎన్నికల్లో పోటీ చేసి ఏఐఎస్‌ఎఫ్ త‌రపున జేఎన్‌యూ విద్యార్థి  సంఘం అధ్యక్షుడిగా ఎన్నికయ్యాడు.

## రాజకీయ జీవితం
కన్నయ్య కుమార్‌ 2018 ఏప్రిల్‌లో సీపీఐ జాతీయ సమితిలో చేరి 2019 లోక్‌సభ ఎన్నికల్లో బిహార్‌లోని  బెగూసరయ్‌ లోక్‌సభ స్థానం నుంచి సీపీఐ అభ్యర్థిగా పోటీ చేసి ఓటమిపాలయ్యాడు.ఆయన 28 సెప్టెంబర్ 2021న రాహుల్‌ గాంధీ సమక్షంలో కాంగ్రెస్‌ పార్టీలో చేరాడు. కన్హయ్య కుమార్‌ను కాంగ్రెస్ 06 జూలై 2023న నేషనల్ స్టూడెంట్స్ యూనియన్ ఆఫ్ ఇండియా (ఎన్‌ఎస్‌యుఐ) ఎఐసిసి ఇన్‌ఛార్జ్‌గా నియమించింది. ఆయన రాహుల్ గాంధీ నేతృత్వంలోని భారత్ జోడో యాత్రలో కన్యాకుమారి నుండి కాశ్మీర్ వరకు మొత్తం దూరం నడిచాడు.

## వివాదాలు
కన్హయ్య కుమార్‌ 2016 ఫిబ్రవరి 9వ తేదీన జేఎన్‌యూ క్యాంపస్‌లో అప్జల్ గురుకు ఉరి శిక్షను వ్యతిరేకిస్తూ ఏర్పాటు చేసిన కార్యక్రమంలో దేశ వ్యతిరేక నినాదాలు చేసాడని అతనిపై దేశ ద్రోహం కేసు నమోదైంది.

## మూలాలు

వర్గం:1987 జననాలు
ఆజాద్ హింద్ స్టాంపులు

**ఆజాద్ హింద్ స్టాంపులు** సుభాష్ చంద్రబోస్ నేతృత్వంలో స్వాతంత్ర్య భారతదేశ ప్రణాళికాబద్ధమైన ప్రభుత్వం కోసం సిద్ధం చేయబడినవి. కానీ ఇవి ఎప్పుడూ జారీ చేయబడలేదు. బెర్లిన్‌లోని ప్రభుత్వ ప్రింటింగ్ బ్యూరో అయిన రీచ్‌స్‌డ్రూకెరీలో ఇవి ముద్రించబడ్డాయి.
## చరిత్ర
రెండవ ప్రపంచ యుద్ధం సమయంలో జపాన్ మద్దతుతో స్వాతంత్ర్య భారతదేశ తాత్కాలిక ప్రభుత్వాన్ని సుభాష్ చంద్రబోస్ స్థాపించారు. ఈ ప్రభుత్వం కోసం, నాజీ జర్మనీలో తయారు చేయబడిన స్టాంపులు ప్రణాళిక చేయబడ్డాయి.  1943 ప్రారంభంలో బోస్ బెర్లిన్‌లో ఉన్నప్పుడు స్వయంగా స్టాంపులను ఏర్పాటు చేశాడు.
## స్టాంపుల వివరాలు

స్టాంప్‌లను గ్రాఫిక్ ఆర్టిస్ట్ దంపతులు వెర్నర్, మరియా వాన్ ఆక్స్టర్-హ్యూడ్‌లాయ్ డిజైన్ చేశారు, వీరు రీచ్‌పోస్ట్ కోసం, తరువాత 1925, 1949 మధ్య డ్యూయిష్ పోస్ట్ కోసం అనేక స్టాంపులను రూపొందించారు. ఫిలాటలీ స్పెషలిస్ట్ డేవ్ రిప్లీ ప్రకారం, 1+2 రూపాయల స్టాంప్ భారతదేశంలో ప్రసిద్ధి చెందిన సుఖ్‌దేవ్ థాపర్, భగత్ సింగ్ స్టాండర్డ్ బేరర్, శివరామ్ రాజ్ గురు అనే ముగ్గురు స్వాతంత్ర్య సమరయోధులను సూచిస్తుంది. వారిని 23, మార్చి,1931 న బ్రిటిష్ అధికారులు ఉరితీశారు. ప్రతి స్టాంపు ఒక మిలియన్ కాపీలు ముద్రించబడ్డాయి. ఇవి మూడు విభిన్న రకాలుగా ఉన్నాయి. వీటిని మల్టీకలర్ ప్రింట్‌లో తయారు చేయబడిన కారణంగా, అసంపూర్తిగా ఉన్న వేరియంట్‌లు తర్వాత కనుగొనబడ్డాయి.
## ప్రచురణ
ఆజాద్ హింద్ స్టాంపులు "నేషనల్స్ ఇండియన్" ("నేషనల్ ఇండియా") క్రింద మైఖేల్ జర్మనీ కేటలాగ్‌లో జాబితా చేయబడ్డాయి. వీటిని I నుండి X అనే రోమన్ అంకెలతో గుర్తించారు. VII వ స్టాంపును (1+2 రూపాయలు) a, b, c రకాలుగా విభజించారు.

ఇండియన్ పోస్ట్, ఆజాద్-హింద్ స్టాంపులను భారతదేశ స్వాతంత్ర్య పోరాటం తర్వాత భారతదేశ తపాలా బిళ్లల పేరుతో ప్రచురించింది.
## ప్రదర్శన
2016 లో, కటక్ లోని నేతాజీ బర్త్ ప్లేస్ మ్యూజియం ఒక బ్రోచర్‌ను ప్రచురించింది, ఇందులో ఇతర విషయాలతోపాటు, "ఉచిత వ్యాఖ్యానం" అనే విభాగంలో ఆజాద్ హింద్ స్టాంపులు ప్రదర్శించబడ్డాయి. అక్కడి గదులలో నిజమైన స్టాంపులు కూడా ప్రదర్శించబడ్డాయి.
## మూలాలు

వర్గం:స్వాతంత్ర్య సమర యోధులు
వర్గం:సంస్థలు
కోటంరెడ్డి శ్రీధర్ రెడ్డి

**కోటంరెడ్డి శ్రీధర్ రెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం నెల్లూరు రూరల్ నియోజకవర్గం ఎమ్మెల్యేగా ఉన్నాడు. కోటంరెడ్డి శ్రీధర్ రెడ్డి ఎమ్మెల్సీ ఎన్నికల్లో క్రాస్ ఓటింగ్ కు పాల్పడ్డారని వైఎస్ఆర్ కాంగ్రెస్ పార్టీ నుంచి సస్పెండ్ చేసింది.

## జననం, విద్యాభాస్యం
కోటంరెడ్డి శ్రీధర్ రెడ్డి 1966లో  ఆంధ్రప్రదేశ్ రాష్ట్రం, నెల్లూరు లో  బాబీ రెడ్డి, సారలమ్మ దంపతులకు జన్మించాడు. ఆయన నెల్లూరు వి.ఆర్. కాలేజీ, శ్రీ వెంకటేశ్వర యూనివర్సిటీ నుండి బి.కామ్ పూర్తి చేశాడు.

## రాజకీయ జీవితం
కోటంరెడ్డి శ్రీధర్ రెడ్డి 2014లో వైఎస్సార్ కాంగ్రెస్ పార్టీ లో చేరి నెల్లూరు రూరల్ నియోజకవర్గం నుండి వైసిపి అభ్యర్థిగా పోటీ చేసిన తన సమీప ప్రత్యర్థి బీజేపీ అభ్యర్థి సన్నపురెడ్డి సురేష్ రెడ్డి పై 25653 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. కోటంరెడ్డి శ్రీధర్ రెడ్డి 2019లో వైసిపి అభ్యర్థిగా పోటీ చేసిన తన సమీప ప్రత్యర్థి టీడీపీ అభ్యర్థి అబ్దుల్ అజీజ్ షేక్ పై 20776 ఓట్ల మెజారిటీతో రెండోసారి ఎమ్మెల్యేగా అసెంబ్లీకి ఎన్నికయ్యాడు.

శ్రీధర్ రెడ్డి  వైసీపీని విడి టీడిపికి మద్దతుగా ఉండడంతో వైఎస్సార్సీపీ వేసిన పిటిషన్‌తో ఆ పార్టీని వీడిన ఆయనపై అనర్హత వేటు వేస్తూ 2024 ఫిబ్రవరి 26న స్పీకర్‌ తమ్మినేని సీతారాం నిర్ణయం తీసుకున్నాడు.
## మూలాలు

వర్గం:నెల్లూరు జిల్లా నుండి ఎన్నికైన శాసన సభ్యులు
వర్గం:1966 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
పెడబల్లి వెంకట సిద్దారెడ్డి

**పెడబల్లి వెంకట సిద్దారెడ్డి** ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019 అసెంబ్లీ ఎన్నికల్లో కదిరి నియోజకవర్గం నుండి ఎమ్మెల్యేగా గెలిచాడు.

## జననం, విద్యాభాస్యం
పెడబల్లి వెంకట సిద్దారెడ్డి 04 ఆగష్టు 1968లో ఆంధ్రప్రదేశ్ రాష్ట్రం, అనంతపురం జిల్లా , కదిరిలో చిన్న గంగిరెడ్డి, కమలమ్మ దంపతులకు జన్మించాడు. ఆయన ఉత్తరప్రదేశ్ లోని బనారస్ హిందూ యూనివర్సిటీ నుండి ఎం.ఎస్ పూర్తి చేశాడు.

## రాజకీయ జీవితం
డాక్టర్‌ పెడబల్లి వెంకట సిద్దారెడ్డి 2009లో ప్రజారాజ్యం పార్టీ పార్టీ ద్వారా రాజకీయాల్లోకి వచ్చి 2009లో జరిగిన ఎన్నికల్లో పీఆర్పీ అభ్యర్థిగా పోటీ చేసి ఓడిపోయాడు. అనంతరం ఆయన 2011లో కాంగ్రెస్ పార్టీలో చేరి, రాష్ట్ర విభజన అనంతరం 2014లో వైఎస్సార్ కాంగ్రెస్ పార్టీలో చేరాడు. ఆయన 2014లో జరిగిన ఎన్నికల్లో వైఎస్సార్‌సీపీ అభ్యర్థి చాంద్‌బాషా గెలుపులో కీలకంగా పని చేశాడు. 2014 ఎన్నికల్లో వైసీపీ నుంచి గెలిచిన ఎమ్మెల్యే చాంద్‌బాషా వైసీపీ నుండి టీడీపీలో చేరడంతో  2016 నుంచి∙వైఎస్సార్‌సీపీ కదిరి నియోజకవర్గ సమన్వయకర్తగా పని చేశాడు. డాక్టర్‌ పెడబల్లి వెంకట సిద్దారెడ్డి 2019 ఎన్నికల్లో కదిరి నియోజకవర్గం నుంచి వైసిపి అభ్యర్థిగా పోటీ చేసిన తన సమీప ప్రత్యర్థి టీడీపీ అభ్యర్థి కందికుంట వెంకట ప్రసాద్‌ పై 27243 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

2024ఎన్నికల్లో ఈయన కు టికెట్ రాలేదు అని కారణం గా పార్టీ వ్యతిరేకకార్యక్రమలకు పాల్పడుతున్నారని 2024జులై 9వ తేదిన  పార్టీ అధ్యక్షులు YS జగన్మోహన్ రెడ్డి గారు ఈయన ను YSR కాంగ్రెస్ పార్టీ నుండి సస్పెండ్ చెయ్యటం జరిగింది. [²]

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:1968 జననాలు
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
ఉషశ్రీ చరణ్‌

**కేవీ ఉషశ్రీచరణ్‌** ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె 2019 అసెంబ్లీ ఎన్నికల్లో కళ్యాణదుర్గం నియోజకవర్గం నుండి ఎమ్మెల్యేగా గెలిచింది. ఉషశ్రీచరణ్‌ 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా  వై.ఎస్. జగన్మోహన్ రెడ్డి మంత్రివర్గంలో స్త్రీ, శిశు సంక్షేమ శాఖ మంత్రిగా ప్రమాణ స్వీకారం చేసింది.

## జననం, విద్యాభాస్యం
ఉషశ్రీ 16 జులై 1976లో ఆంధ్రప్రదేశ్ రాష్ట్రం, అనంతపురం జిల్లా , కళ్యాణదుర్గంలో రత్నమ్మ, కె.విరూపాక్షప్ప దంపతులకు జన్మించింది. ఆమె ఎమ్మెస్సీ వరకు చదువుకుంది.

## రాజకీయ జీవితం
ఉషశ్రీచరణ్‌ తెలుగుదేశం పార్టీ ద్వారా 2012లో రాజకీయాల్లోకి వచ్చింది. ఆమె తెలుగుదేశం పార్టీ రాష్ట్ర మహిళా ప్రధాన కార్యదర్శి ఉన్న సమయంలో 2014లో టీడీపీని వీడి హైదరాబాద్ లోని లోటస్ పాండ్ లో వైఎస్సార్ పార్టీ అధ్యక్షుడు వైఎస్ జగన్మోహన్ రెడ్డి సమక్షంలో వైఎస్ఆర్ కాంగ్రెస్ పార్టీలో చేరింది. ఆమె 2014లో కళ్యాణదుర్గం వైఎస్సార్‌సీపీ నియోజకవర్గ సమన్వయకర్తగా బాధ్యతలు చేపట్టి,  పార్టీ కార్యక్రమాలతో పాటు ప్రజా సమస్యల పరిష్కారానికి అనేక ఉద్యమాలు చేపట్టింది. ఆమె 2019లో కళ్యాణదుర్గం నియోజకవర్గం నుంచి వైసిపి అభ్యర్థిగా పోటీ చేసిన తన సమీప ప్రత్యర్థి టీడీపీ అభ్యర్థి ఉమామహేశ్వరనాయుడుపై 19,896 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయింది. ఉషశ్రీచరణ్‌ 2022 ఏప్రిల్ 11న వై.ఎస్. జగన్మోహన్ రెడ్డి మంత్రివర్గంలో స్త్రీ, శిశు సంక్షేమ శాఖ మంత్రిగా ప్రమాణ స్వీకారం చేసింది.

ఆమె 2024లో జరిగిన ఆంధ్రప్రదేశ్ శాసనససభ ఎన్నికలలో పెనుకొండ నుండి పోటీ చేసి ఓడిపోయింది. 

## మూలాలు

వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా నుండి ఎన్నికైన మహిళా శాసన సభ్యులు